marsh-mellow/assamese_wikipedia huggingface dataset:
পুষৰলা ভেংকট সিন্ধু (; জন্ম: ৫ জুলাই ১৯৯৫) হৈছে এগৰাকী ভাৰতীয় বেডমিণ্টন খেলুৱৈ ২০১৩ চনৰ ১০ আগষ্টত সিন্ধু ৱৰ্ল্ড চেম্পিয়নশ্বিপত পদক বিজয়ী প্ৰথম ভাৰতীয় একক খেলুৱৈ হিচাপে পৰিগণিত হয় পি. ভি. সিন্ধুৱে ২০১৬ গ্ৰীষ্মকালীন অলিম্পিকত জাপানৰ নোজমি ওকুহাৰাক ২১-১৯, ২১-১০ ব্যৱধানত পৰাজিত কৰি মহিলাৰ বেডমিণ্টন একক ইভেণ্টৰ ফাইনেলত প্ৰৱেশ কৰে ফাইনেলত তেওঁ বিশ্বৰ প্ৰথম স্থান অধিকাৰী কেৰ'লিনা মেৰিণৰ বিৰুদ্ধে প্ৰথম খেলত ২১-১৯ ৰ অগ্ৰগতি লাভ কৰে, দ্বিতীয় খেলত ১২-২১ ব্যৱধানত পৰাজিত হয় আৰু তৃতীয় তথা অন্তিম খেলতো ১৫-২১ ব্যৱধানত পৰাজিত হৈ ৰূপৰ পদক লাভ কৰে তেওঁ হৈছে অলিম্পিকৰ মহিলা বেডমিণ্টনত ৰূপৰ পদক বিজয়ী প্ৰথম ভাৰতীয় মহিলা তদুপৰি তেওঁ অলিম্পিকত ৰূপৰ পদক লাভ কৰা ভাৰতৰ আটাইতকৈ কম বয়সীয়া মহিলা
২০১২ চনৰ ২১ ছেপ্তেম্বৰত তেওঁ ৱৰ্ল্ড ফেডাৰেচন ৰেংকিঙৰ শীৰ্ষ ২০টা স্থানত স্থান লাভ কৰিছিল ২০১৩ চনৰ ১০ আগষ্টত তেওঁ ৱৰ্ল্ড চেম্পিয়নশ্বিপত পদক অৰ্জন কৰে ২০১৫ চনৰ ৩০ মাৰ্চত সিন্ধুক ভাৰত চৰকাৰে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰীৰে বিভূষিত কৰে

শৈশৱ আৰু প্ৰাথমিক প্ৰশিক্ষণ
পুষৰলা ভেঙ্কট সিন্ধু পি. ভি. ৰমন আৰু পি. বিজয়াৰ কন্যা; - উভয়েই পূৰ্বৰ ভলিবল খেলুৱৈ আছিল ইয়াৰোপৰি পিতৃ ৰমনে তেওঁৰ ক্ৰীড়াৰ বাবে চৰকাৰৰ পৰা অৰ্জুন পদকো লাভ কৰিছিল তেওঁৰ পিতৃ পেছাদাৰী ভলিবল খেলিছিল যদিও, সিন্ধুৱে ২০০১ অল ইংলেণ্ড অপেন বেডমিণ্টন চেম্পিয়ন পুল্লেলা গোপীচান্দৰ সাফল্যত অনুপ্ৰাণিত হৈ ভলিবলৰ সলনি বেডমিণ্টন আকোঁৱালী লয় তেওঁ আঠ বছৰ বয়সৰ পৰাই বেডমিণ্টন খেলিবলৈ আৰম্ভ কৰে সিন্ধুৱে প্ৰথমে ছেকেন্দ্ৰাবদৰ ইণ্ডিয়ান ৰেলৱেৰ সংকেত প্ৰকৌশল আৰু টেলিযোগাযোগ ইনষ্টিটিউটৰ বেডমিণ্টন ক'ৰ্টত মেহবুব আলীৰ ওচৰত খেলাৰ প্ৰাৰম্ভিক শিক্ষা লয় পিছত পুল্লেলা গোপীচান্দৰ বেডমিণ্টৱ একাডেমীত যোগদান কৰে যদিও সিন্ধুৰ কৰ্মজীৱন সম্বন্ধে 'দ্য হিন্দু'ৰ এজন সংবাদদাতাই লিখিছে:
"এয়া সত্য যে তেওঁৰ বাসভৱনৰ পৰা ৫৬ কিমি দূৰত্ব স্বত্বেও তেওঁ দৈনিক সঠিক সময়ত ক'চিং কেম্পত প্ৰৱেশ কৰিছিল, এয়া সম্ভৱতঃ এজন ভাল বেডমিণ্টন খেলুৱৈ হোৱাৰ বাবে তেওঁৰ প্ৰয়োজনীয় কঠোৰ পৰিশ্ৰম আৰু প্ৰতিশ্ৰুতিৰ প্ৰতি তেওঁৰ প্ৰবল ইচ্ছাৰ প্ৰতিফলন "
গোপীচান্দেও এই প্ৰতিনিধিৰ মতামতকে সমৰ্থন কৰি কৈছিল, "সিন্ধুৰ খেলাৰ সকলোতকৈ আকৰ্ষণীয় বৈশিষ্ট্য হৈছে তেওঁৰ মনোভাৱ আৰু কেতিয়াও নমনাৰ মনোবল"

 সন্মান 

ৰাষ্ট্ৰীয়
 ৰাজীৱ গান্ধী খেলৰত্ন বঁটা(২০১৫-১৬), ভাৰতৰ ক্ৰীড়াক্ষেত্ৰৰ সৰ্বোচ্চ সন্মান
 পদ্মশ্ৰী, ভাৰতৰ চতুৰ্থ সৰ্বোচ্চ অসামৰিক সন্মান (২০১৫)
 অৰ্জুন বঁটা (২০১৩)

অন্যান্য
       2014
      2014
  ২০১৫ চনৰ মাকাও অপেন চেম্পিয়নশ্বিপছ জয় কৰা বাবে ভাৰতীয় বেডমিণ্টন সংস্থাৰ তৰফৰ পৰা
  ২০১৬ মালায়েছিয়া মাষ্টাৰ্ছ বিজয়ৰ বাবে "ভাৰতীয় বেডমিণ্টন সংস্থা"ৰ তৰফৰ পৰা

 ২০১৬ গ্ৰীষ্মকালীন অলিম্পিকত ৰূপৰ পদক লাভ কৰা বাবে
  ছলমান খানৰ তৰফৰ পৰা, অলিম্পিকলৈ যোগ্যতা লাভ কৰা বাবে
  তেলঙ্গানা চৰকাৰৰ তৰফৰ পৰা:..-----1-------1446240
  দিল্লী চৰকাৰৰ পৰা:.-2016-----1-60------------2985893

তথ্য সংগ্ৰহ

বাহ্যিক সংযোগ
 . .      
 . .      
 . .   .

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
পুলাপাকা সুশীলা (; জন্ম: ১৩ নৱেম্বৰ ১৯৩৫) এগৰাকী ভাৰতীয় নেপথ্য কণ্ঠশিল্পী; যাৰ জনপ্ৰিয় নাম পি. সুশীলা বিভিন্ন ভাৰতীয় ভাষাত অভিলেখ সংখ্যক গীত পৰিবেশন কৰাৰ বাবে তেওঁক গিনিজ বুক অৱ ৱৰ্ল্ড ৰেকৰ্ডছৰ লগতে এছিয়া বুক অৱ ৰেকৰ্ডছৰ পৰাও স্বীকৃতি দিয়া হৈছে ইয়াৰ উপৰিও তেওঁ শ্ৰেষ্ঠ মহিলা নেপথ্য কণ্ঠশিল্পীৰ পাঁচটা ৰাষ্ট্ৰীয় চলচ্চিত্ৰ বঁটা আৰু বহুতো ৰাজ্যিক বঁটা লাভ কৰিছে সুশীলাক দক্ষিণ ভাৰতীয় চলচ্চিত্ৰত নাৰীবাদক পৰিভাষিত4 কৰা কণ্ঠশিল্পী হিচাপে বহুলভাৱে প্ৰশংসা কৰা হয় দক্ষিণ ভাৰতীয় ভাষাত বিশিষ্ট মধুৰ কণ্ঠেৰে পৰিবেশিত ৪০,০০০ৰো অধিক চলচ্চিত্ৰীয় গীতৰ বাবে  তেওঁ বাবে সুপৰিচিত

তামিল ছবি উয়াৰন্ধা মণিধনৰ পাল পোলাভে শীৰ্ষক গীতটোত ১৯৬৯ চনত তেওঁ প্ৰথমবাৰৰ বাবে শ্ৰেষ্ঠ মহিলা নেপথ্য কণ্ঠশিল্পীৰ ১৬তম ৰাষ্ট্ৰীয় চলচ্চিত্ৰ বঁটা লাভ কৰে এই বঁটা লাভ কৰা তেওঁ দেশৰ প্ৰথমগৰাকী মহিলা কণ্ঠশিল্পী তেওঁক এনে এগৰাকী সমৃদ্ধ কণ্ঠশিল্পী হিচাপেও গণ্য কৰা হয়, যাৰ শব্দৰ উচ্চাৰণ তেওঁ গোৱা যিকোনো ভাষাতে অতি স্পষ্ট আৰু নিখুঁত ছয় দশকৰো অধিক সময়ৰ কৰ্মজীৱনত তেলেগু, তামিল, কানাড়া, মালয়ালম, হিন্দী, বাংলা, উড়িয়া, সংস্কৃত, তুলু আৰু বদাগাকে ধৰি বিভিন্ন ভাৰতীয় ভাষাত প্ৰায় ৭১,৮৩৫টা গীত বাণীবদ্ধ কৰিছে তেওঁ সিংহলী ছবিৰ বাবেও গীত গাইছে সুশীলাৰ মাতৃভাষা তেলেগু যদিও সাৱলীলভাৱে তামিল কব পাৰে; লগতে অলপ হিন্দী, মালয়ালম আৰু কানাড়া ভাষাও কব পাৰে
ব্যক্তিগত জীৱন
অন্ধ্ৰপ্ৰদেশৰ বিজিয়ানগৰম আগশাৰীৰ অধিবক্তা পুলাপাকা মুকুন্দ ৰাওৰ কন্যা আছিল সুশীলা ডাঃ মোহন ৰাওৰ সৈতে তেওঁৰ বিবাহ হৈছিল; ১৯৯০ চনত স্বামীৰ মৃত্যু হৈছিল তেওঁলোকৰ জয়কৃষ্ণ নামৰ এজন পুত্ৰ আছে পিছলৈ বোৱাৰী হোৱা তেওঁৰ ভতিজী সন্ধ্যা জয়কৃষ্ণৰ ইৰুভাৰত এ আৰ ৰহমানৰ সৈতে অভিষেক হৈছিল আৰু তেওঁৰ দুগৰাকী নাতিনীয়েক আছে তাৰ ভিতৰত এগৰাকী হৈছে শুবাশ্ৰী আৰু তেওঁ সংগীত পৰিচালক থামান এছৰ মুখ্য গীটাৰবাদক

বঁটা আৰু সন্মান
অসামৰিক আৰু ৰাজ্যিক সন্মান
১৯৯১: কলাইমামনি (তামিলনাডু চৰকাৰ)
২০০৪: ৰঘূপতি ভেংকয়া বঁটা (অন্ধ্ৰপ্ৰদেশ চৰকাৰ)
২০০৪: গানা সৰস্বতী (কৰ্ণাটক চৰকাৰ)
২০০৮: পদ্মভূষণ
২০১৯: জে জয়ললিতা বিশেষ কলাইমণি বঁটা (তামিলনাডু চৰকাৰ)

ৰাষ্ট্ৰীয় চলচ্চিত্ৰ বঁটা
তেওঁ শ্ৰেষ্ঠ মহিলা নেপথ্য কণ্ঠশিল্পীৰ মুঠ পাঁচটা বঁটা লাভ কৰিছে  
১৯৬৯: উয়াৰান্ধা মণিথান (তামিল)
১৯৭১: সৱালে সমলি (তামিল)
১৯৭৮: সিৰি সিৰি মুব্বা (তেলেগু)
১৯৮২: মেঘসন্দেশম (তেলেগু)
১৯৮৩: এম.এল.এ. এডু কোন্দালু (তেলেগু)

 তথ্যউৎস

 বাহ্যিক সংযোগ 
 আধিকাৰিক ৱেবচাইট
 

শ্ৰেণী:ভাৰতীয় কণ্ঠশিল্পী
শ্ৰেণী:তেলুগু চলচ্চিত্ৰৰ নেপথ্য কণ্ঠশিল্পী
শ্ৰেণী:কানাড়া চলচ্চিত্ৰৰ নেপথ্য কণ্ঠশিল্পী
শ্ৰেণী:তামিল চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:পদ্মভূষণ বঁটা বিজয়ী
পিঁয়াজ () বৈজ্ঞানিক নাম -   ৷ পিঁয়াজ ভোগ বৃদ্ধিকাৰ্যত,শক্তিবৰ্ধক আৰু বিভিন্ন ৰোগৰ প্ৰতিৰোধক হিচাপে কাম কৰে৷ "গ্ৰন্থ ১" 

প্ৰকাৰ
পিঁয়াজ সাধাৰণতে তিনিটা ৰঙৰ পোৱা যায়৷ বগা,ৰঙচুৱা আৰু শেঁতা বৰণৰ৷ ৰঙচুৱা বৰণৰ পিঁয়াজ অতি বেছিকৈ  হয় যদিও বগা ৰঙৰ পিঁয়াজৰ ঔষধি গুণ বেছি৷

ৰাসায়নিক গুণ
 খাদ্যপ্ৰাণ  পৰিমাণ প্ৰ'টিন  ১.২ -১.৪ গ্ৰাম ফেট  ০.১ গ্ৰাম মিনাৰেল  ০,৪ - ০.৭ গ্ৰাম পানী  ৪৮ গ্ৰাম আইৰণ  ০৪৮ -১.২ মিলিগ্ৰাম কেলচিয়াম  ০০৪ - ০.১৮ গ্ৰাম কাৰ্বহাইড্ৰেট  ১১.৬ - ১৩.২ গ্ৰাম ভিটামিন 'বি'  ৪০ মাইক্ৰন ভিটামিন 'চি'  ১১.০০ মিলিগ্ৰাম

ঔষধি গুণ
এজমা ৰোগত - পিঁয়াজৰ ৰস হালধিৰ লগত নিমখ আৰু জালুকৰ সৈতে নতুবা পিঁয়াজৰ লগত মৌ ৰস মিহলাই খালে ডিঙিৰ টনছিলাইটিছ আৰু বুকুৰ শ্বাস প্ৰশ্বাসজনিত ৰোগৰ বাবে উত্তম ফলদায়ক৷

ঘৰুৱাভাৱে ব্যৱহাৰ
 জ্বলি থকা বাল্ব ওচৰত পিঁয়াজৰ টুকুৰা কাটি ওলোমাই ৰাখিলে ম'হ -মাখি আদিয়ে প্ৰবেশ নকৰে৷
 নতুনকৈ ৰং দিয়া কোঠাত পিঁয়াজৰ টুকুৰা কাটি থলে ৰঙৰ অকটা গোন্ধ নোহোৱা হয়৷

,    
 

তথ্য সংগ্ৰহ

বাহ্যিক সংযোগ

শ্ৰেণী:তৃণ
শ্ৰেণী:পাচলি
পিংক () ২০১৬ চনৰ হিন্দী ভাষাৰ, অনিৰুদ্ধ ৰায় চৌধুৰী পৰিচালিত আৰু সুজিত সৰকাৰ প্ৰযোজিত এখন ভাৰতীয় আইনী থ্ৰিলাৰ ছবি ৰাইজিং ছান ফিল্মছে মুঠ ৩০ কোটি টকা বাজেটত নিৰ্মাণ কৰা এই ছবিখনৰ চিত্ৰনাট্য শ্বাহ আৰু সংগীত ৰচনা শান্তনু মৈত্ৰ আৰু অনুপম ৰায়ৰ পিংকত অমিতাভ বচ্চন, তাপ্সী পন্নু, কীৰ্তি কুলহাৰী, আন্দ্ৰেয়া তাৰিয়াং, অংগদ বেদী, তুষাৰ পাণ্ডে, পীয়ূষ মিশ্ৰ আৰু ধৃতিমান চেটাৰ্জী আছে

২০১৬ চনৰ ১৬ ছেপ্টেম্বৰত বিশ্বব্যাপী চিত্ৰগৃহত পিংক মুক্তি পায় অভিনেতা-অভিনেত্ৰী নিৰ্বাচন, কাহিনী, চিত্ৰনাট্য আৰু পৰিচালনাৰ বাবে ছবিখনে সমালোচকৰ ব্যাপক প্ৰশংসা লাভ কৰে পিংক বিশ্বজুৰি ১৫৭.৩২ কোটি টকাতকৈও অধিক উপাৰ্জন কৰি আশ্চৰ্যজনক বাণিজ্যিক সফলতা লাভ কৰে ছবিখনে চিত্ৰগৃহত ৫০ দিনীয়া প্ৰদৰ্শন সম্পূৰ্ণ কৰে 

পিংকে অন্য সামাজিক বিষয়ৰ শ্ৰেষ্ঠ ছবি শিতানত ৬৪তম ৰাষ্ট্ৰীয় চলচ্চিত্ৰ বঁটা পাবলৈ সক্ষম হয় ৬২তম ফিল্মফেয়াৰ বঁটাত পিংকে শ্ৰেষ্ঠ ছবি, শ্ৰেষ্ঠ অভিনেতা আৰু শ্ৰেষ্ঠ সহযোগী অভিনেত্ৰীকে ধৰি ৫টা মনোনয়ন লাভ কৰে আৰু ঋতেশ শ্বাহে শ্ৰেষ্ঠ সংলাপ শিতানত বঁটা পাবলৈ সক্ষম হয় 

ছবিখন তামিল ভাষাত নেৰকণ্ডা পাৰবই (২০১৯) আৰু তেলুগু ভাষাত ৱকিল চাব (২০২১) নামেৰে পুনৰ নিৰ্মাণ কৰা হয়
বঁটা
 ৬৪তম ৰাষ্ট্ৰীয় চলচ্চিত্ৰ বঁটা
অন্য সামাজিক বিষয়ৰ শ্ৰেষ্ঠ ছবি
 ৬২তম ফিল্মফেয়াৰ বঁটা
শ্ৰেষ্ঠ সংলাপ- ঋতেশ শ্বাহ
তথ্য সংগ্ৰহ

বাহ্যিক সংযোগ
 
 
 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৬ বৰ্ষৰ চলচ্চিত্ৰ
শ্ৰেণী:অন্য সামাজিক বিষয়ৰ শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰ
শ্ৰেণী:ভাৰতীয় থ্ৰিলাৰ চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
পিংকী মৈদাসানী এগৰাকী ভাৰতীয় ৰেপাৰ আৰু প্লেবেক গায়িকা ৰাজস্থানী লোকসংগীতক আধুনিক ৰেপৰ সৈতে মিশ্ৰণ কৰাৰ বাবে তেওঁক ভাৰতৰ প্ৰথমগৰাকী মহিলা লোক ৰেপাৰ হিচাপে অভিহিত কৰা হৈছে তেওঁ ৫০০০ৰো অধিক লাইভ শ্বত অংশগ্ৰহণ কৰিছে; তেওঁৰ গীতসমূহ শেহতীয়াকৈ বলীউডৰ চিনেমাসমূহত প্ৰদৰ্শিত হৈছে তেওঁ ১৩টা ভাষাত গান গায় তেওঁবলীউডৰ ছবি লুভ শুভ তে চিকেন খুৰানাত গীত গাইছে তেওঁ য়ো য়ো হানি সিঙৰ সৈতে সংগতি ৰাখি পাঞ্জাবী ৰেপ গীত "কিকলী কলেৰদী" গাইছিল ২০১৫ চনত তেওঁৰ ছবি শৰাফত গয়ী তেল লেনে ছবিগৃহত মুক্তি লাভ কৰে তেওঁ ৰেপক দেশী সংগীতৰ সৈতে সংযুক্ত কৰিছিল

প্ৰাথমিক জীৱন
পিংকী সিন্ধী পৰিয়ালত জন্মগ্ৰহণ কৰিছিল তেওঁৰ পিতৃ ৰেলৱেত কৰ্মৰত আছিল পাঁচজন ভাই-ভনীৰ ভিতৰত তেওঁ আছিল সৰু তেওঁৰ পৰিয়ালে তেওঁক সংগীতৰ কেৰিয়াৰ গঢ়াৰ ক্ষেত্ৰত সহায় কৰিছিল

কেৰিয়াৰ
তেওঁ শৈশৱত মধ্যপ্ৰদেশৰ কাটনীত প্ৰয়াত উস্তাদ হিবজুল কবীৰ খান চাহাবৰ পৰা সংগীতৰ ক্লাছ আৰম্ভ কৰিছিল কাটনীত তেওঁ মাধৱ শ্বাহ দৰবাৰত ভজন গাইছিল৷ পিংকীয়ে ৰিয়েলিটি শ্ব' ইণ্ডিয়ান আইডল ৩ৰ প্ৰতিযোগী শিল্পী আছিল আৰু তাৰ পিছৰ পৰা বলীউড ছবিৰ বাবে গীত গাবলৈ আৰম্ভ কৰে

ফিল্মগ্ৰাফী
প্লেবেক গায়িকা হিচাপে তেওঁ তলত দিয়া চলচ্চিত্ৰ সমূহত কণ্ঠদান কৰিছে

ব্ৰহ্মচাৰী
শৰাফত গয়ী তেল লেনে''
লুভ শুভ তেয় চিকেন খুৰানা
চান পাৰদেশী
মিষ্টাৰ জো বি কাৰ্ভালো
শৰ্মা জী কী লগ গয়ী

একক
বুলেট ৱালে ছাইয়াঁ 
চুম্মা চাতি
আয়া লড়িয়া
কিকলী কলেৰদী
দিল্লী কী সৰকাৰ
টাৰ্ণ ইট আপ
দেখ লে কিছমত য়্যাৰ
তেৰা ৰং
ৰং দেংগী তেৰী চোলী
তেৰে ইশ্ক মেঁ ফানা
হোলী কে বাহানে ৰিস্তা জোড় জাড় লে
সিন্ধ
ছাইয়াঁ জী

তথ্যসূত্ৰ

শ্ৰেণী:গায়িকা
শ্ৰেণী:লোকগীত
শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
পিএছএলভি-চি৩৭  (কাৰ্ট'ছেট-২ উপগ্ৰহ শৃংখলা বুলিও কোৱা হয়) হৈছে পিএছএলভি আঁচনি যাৰ দ্বাৰা অভিলেখ সংখ্যক ১০৪টা উপগ্ৰহ সফলতাৰে কঢ়িয়াই নিয়াৰ লগতে কক্ষপথত সংস্থাপনো কৰা হয় এই উপগ্ৰহসমূহ ২০১৭ চনৰ ১৫ ফেব্ৰুৱাৰীত অন্ধ্ৰ প্ৰদেশৰ শ্ৰীহৰিকোটাত অৱস্থিত সতীশ ধৱন মহাকাশ কেন্দ্ৰৰ পৰা ভাৰতীয় মহাকাশ গৱেষণা সংস্থাই উৎক্ষেপন কৰে ২০১৪ চনৰ ১৯ জুনত ৰাছিয়ান ৰকেটে উৎক্ষেপন কৰা ৩৭টা উপগ্ৰহ আৰু ২০১৩ চন ১৯ নৱেম্বৰত নাছাই উৎক্ষেপন কৰা ২৯টা উপগ্ৰহৰ অভিলেখ এই অভিযানে ভংগ কৰে এটা অভিযানতে ১০৪টা উপগ্ৰহ উৎক্ষেপন কৰি পিএছএলভি-চি৩৭ অভিযানে কেৱল এখন উৎক্ষেপন যানেৰে একেবাৰতে সৰ্বোচ্চ সংখ্যক উপগ্ৰহ উৎক্ষেপন কৰাৰ অভিলেখ স্থাপন কৰে

এই উৎক্ষেপনত ১.৫ কোটি আমেৰিকান ডলাৰ ব্যয় কৰা হৈছিল

 উৎক্ষেপন  
ভাৰতীয় মান সময় অনুযায়ী ২০১৭ চনৰ ১৫ ফেব্ৰুৱাৰীৰ ০৯:২৮ বজাত শ্ৰীহৰিকোটাৰ সতীশ ধাৱান মহাকাশ কেন্দ্ৰৰ পৰা এছএলভি-চি৩৭ৰ উৎক্ষেপন কৰা হৈছিল প্ৰাথমিক উপগ্ৰহ কাৰ্ট'ছেট-২ডিকে ধৰি মুঠ ১০৪টা উপগ্ৰহ যানখনে কঢ়িয়াই নিছিল

 বহনক্ষমতা আৰু অন্যান্য প্ৰাচল 
ৰকেটখনে মুঠ ১০৪টা উপগ্ৰহ উৎক্ষেপন কৰিছিল, ইয়াৰে তিনিটা ভাৰতীয়, ৯৬টা আমেৰিকা যুক্তৰাষ্ট্ৰৰ আৰু বাকীকেইটা জাৰ্মানী, ইজৰাইল, কাজাখাস্তান, নেদাৰলেণ্ড, ছুইজাৰলেণ্ড আৰু সংযুক্ত আৰৱ আমিৰাতৰ ভাৰতীয় উপগ্ৰহ কেইটা হৈছে কাৰ্ট'ছেট-২ডি, আইএনএছ-১এ আৰু আইএনএছ-১বি 

কাৰ্ট'ছেটৰ ওজন প্ৰায়  আৰু আইএনএছ-১এ আৰু আইএনএছ-১বি প্ৰতিটোৰে ওজন প্ৰায়  অন্য বিদেশী উপগ্ৰহসমূহৰ ওজন প্ৰায়  আৰু যানখনে মুঠ বহন কৰা ওজন আছিল প্ৰায়  ৰকেটটোৰ মুঠ উৎক্ষেপন ভৰ আছিল প্ৰায়  সংঘৰ্ষৰ পৰা হাত হাৰিবলৈ যুক্তৰাষ্ট্ৰ প্ৰায় কৈ ওজনযুক্ত ৮৮টা কিউবছেট উপগ্ৰহ ৰকেটটোৰ পৰা বিভিন্ন দিশত প্ৰক্ষেপিত কৰা হৈছিল

পিএছএল-চি২ডিয়ে বিজয়ৱাৰ্ধা, অন্ধ্ৰপ্ৰদেশমূলৰ উদ্যোগ ৰেজিন এণ্ড এলাইড প্ৰডাক্সন (আৰএপি)ৰ দ্বাৰা নিৰ্মিত ৰকেট ইঞ্জিন ন'জেল ব্যৱহাৰ কৰা হৈছিল ই হৈছে এই উদ্যোগত নিৰ্মান হোৱা আৰু পিএছএলভিত ব্যৱহাৰ কৰা ১০০তম ন'জেল অভিযানটোৰ মুঠ বাজেটৰ অৰ্ধাংশ যিবোৰ বিদেশী উপগ্ৰহ উৎক্ষেপন কৰা হৈছে সেই দেশসমূহৰ পৰা পুনৰোদ্ধাৰ কৰিব পৰা হ'ব বুলি ইছৰোয়ে দাবী কৰিছে

 দৃষ্টিভংগী 

ইছৰোৰ প্ৰাক্তন উপাধ্যক্ষ জি মাধৱন নায়াৰে এই পৰিকল্পনা সম্পৰ্কে কৈছিল যে, ই "কোনো নতুন কথা নহয়" আৰু "১৫০০ কিলোগ্ৰামৰ ভিতৰত আৰু অধিক উপগ্ৰহ কঢ়িয়াব পৰা যায়" বুলি কৈছিল ইছৰোয়ে মানৱযুক্ত অভিযান আৰু অন্য প্ৰযুক্তিগত অগ্ৰসৰতা সম্পৰ্কে মনোনিবেশ নকৰাৰ বাবে তেঁও ইছৰোক সমালোচনা কৰিছিল

তথ্য সংগ্ৰহ

শ্ৰেণী:ইছৰোৰ উৎক্ষেপণ যান
চালইকভস্কি (১৮৮৮)
পিওটাৰ ইলিচ চালইকভস্কি (ইংৰাজী:   ; ৰাছিয়ান:   ; জন্ম: ৭ মে ১৮৪০  মৃত্যু: ৬ নৱেম্বৰ ১৮৯৩) এজন খ্যাতনামা ৰাছিয়ান সংগীতজ্ঞ আৰু ৰোমাণ্টিক যুগৰ অন্যতম মহান গীতিকাৰ আছিল তেওঁৰ ৰচনাবোৰত গভীৰ আবেগ, অলংকৃত সংগীতবিন্যাস আৰু ৰাছিয়ান লোকধ্বনিৰ সংমিশ্ৰণ দেখা যায় চালইকভস্কিৰ নাম বিশ্বব্যাপী বিখ্যাত, বিশেষকৈ তেওঁৰ  ,   আৰু 1812 -ৰ বাবে

 জীৱন আৰু শিক্ষা 
পিওটাৰ চালইকভস্কিৰ জন্ম ৰাছিয়াৰ ভটকিন্স্ক নামৰ এখন সৰু চহৰত হৈছিল তেওঁৰ পিতৃ আছিল এজন খনিতত্ত্বৰ ইঞ্জিনিয়াৰ তেওঁ শৈশৱতে সংগীতৰ প্ৰতি গভীৰ আকৰ্ষণ দেখুওৱা আৰম্ভ কৰিছিল যদিও পিতৃ-মাতৃয়ে তেওঁক আইনৰ ছাত্ৰ হিচাপে গঢ়ি তুলিবলৈ বিচাৰিছিল, চালইকভস্কিয়ে পাছত পেটাৰ্ছবৰ্গ কন্সাৰ্ভেটৰীত সংগীত অধ্যয়ন আৰম্ভ কৰে

 সংগীতৰ যাত্ৰা 
চালইকভস্কিৰ সংগীত শৈলী ইউৰোপীয় শাস্ত্ৰীয় সংগীতৰ গঠন আৰু ৰাছিয়ান সংগীতৰ আবেগিক বহিৰ্প্ৰকাশৰ মিশ্ৰণ তেওঁ বহু ধৰণৰ সংগীত সৃষ্টি কৰিছিল:

 বেলেট ():
   (1876) 
    (1889) 
   (1892)

 চিনেমাটিক অপেৰা: 
   (1879) 
     (1890)

  ( . 4, 5, 6  ) 
     
 1812   ৰাছিয়াৰ নেপোলিয়নৰ ওপৰত জয় উদযাপন কৰিবলৈ লিখা

 মানসিক স্বাস্থ্য আৰু জীৱনৰ সংগ্ৰাম 
চালইকভস্কিৰ ব্যক্তিগত জীৱন অতিশয় জটিল আছিল তেওঁ সমকামী আছিল বুলি অধিকাংশ জৈৱ-লেখকে উল্লেখ কৰিছে  যদিও তেতিয়া এইটো সমাজত সম্পূৰ্ণ নিষিদ্ধ বিষয় আছিল এই আত্মসংঘাত আৰু মানসিক উদ্বেগ তেওঁৰ সংগীতৰ গভীৰ আবেগৰ উৎস হিচাপে দেখা যায় 

তেওঁ এটা বিয়া কৰিছিল, কিন্তু সেই বিবাহ অতি কম দিনতে ধ্বংস হৈছিল তেওঁৰ সংগীতচৰ্চা আৰু যন্ত্ৰণাবিধূৰ্ণ জীৱনৰ মাজেৰে বহু চিঠি-পত্ৰ, আত্মজীৱনীমূলক মনোভাৱ প্ৰকাশ পাইছে 

 মৃত্যু 
১৮৯৩ চনৰ নৱেম্বৰ মাহত  . 6 () প্ৰদৰ্শনৰ কিছুদিনৰ পাছত তেওঁ কলেৰাত আক্ৰান্ত হৈ মৃত্যু বৰণ কৰে যদিও মৃত্যুৰ কাৰণ সন্দেহযুক্ত, কিছু ইতিহাসবিদে আত্মহত্যাৰ সম্ভাৱনাও উত্থাপন কৰিছে

 প্ৰভাৱ 
 চালইকভস্কিৰ সংগীত আজিও বিশ্বজুৰি প্ৰচলিত 
 তেওঁৰ নামত   আৰু     আছে 
 ইউৰোপ, আমেৰিকা আৰু এছিয়াৰ বিভিন্ন অপেৰা হাউচত তেওঁৰ বেলেট আৰু অপেৰাসমূহ নিয়মিত ৰূপে মঞ্চস্থ কৰা হয়

 উৎস 

শ্ৰেণী:ৰাছিয়াৰ ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:সংগীতজ্ঞ
শ্ৰেণী:সুৰকাৰ
200১৯৭০ দশকৰ এটা পিগি বেংক
পিগি বেংক () হ'ল এটা বাকচ বা বন্ধ পাত্ৰ,য'ত মুদ্ৰা সাঁচি ৰাখিব পাৰি৷ কিন্তু এই বেংকৰ লগত পিগি বা গাহৰিৰ কোনো সম্পৰ্ক নাই৷ আনকি সাঁচিব জনা জন্তু হিচাপেও গাহৰিৰ নাম নাই৷ কুকুৰে কেতিয়াবা হাড় মাটিত পুতি ভৱিষ্যতৰ বাবে সাঁচি থয়,কেৰ্কটুৱায়ো বাদাম সাঁচে,কিন্তু গাহৰিয়ে একো সাঁচি নাৰাখে৷  "গ্ৰন্থ ১" 

ইতিহাস
200১৪-১৫ শতিকাৰ পিগি বেংক (নেশ্যনেল মিউজিয়াম অফ ইণ্ডোনেছিয়া, জাকাৰ্টা)
পঞ্চদশ শতিকাত ধাতুবোৰ বেচ দামী আছিল আৰু বাচন-বৰ্তন হিচাপে ধাতু খুব কমেইহে ব্যৱহাৰ কৰা হৈছিল৷ থাল-বাটিবোৰ পিগ () নামৰ এবিধ সস্তীয়া মাটিৰে তৈয়াৰ কৰা হৈছিল৷ তদুপৰি এই মাটিৰে আন ধৰণৰ বন্ধ বা সৰু ছিদ্ৰ থকা পাত্ৰ তৈয়াৰ কৰা হৈছিল৷ গৃহিনীসকলে তেওঁলোকে ৰাহি কৰা কিছুমান মুদ্ৰা এনে মাটিৰ পাত্ৰত সাঁচি থৈছিল৷ তেওঁলোকে সেই বেংকক পিগ বা পিগি বেংক বুলি কৈছিল৷

প্ৰচাৰ
যেতিয়া পিগি বেংক বিখ্যাত হৈ উঠিল,আৰু তেনে কাম কৰা প্ৰতিষ্ঠানবোৰে পিগি বেংক তৈয়াৰ কৰিবৰ বাবে বহু অৰ্ডাৰ পালে৷ তেতিয়া তেওঁলোকে সেই বেংক বা পাত্ৰৰ আকৃতি গাহৰি বা পিগৰ দৰে কৰিলে,যাতে সৰু ল'ৰা-ছোৱালীবোৰ তাৰ প্ৰতি আকৰ্ষিত হ'ব পাৰে৷ সৰু ল'ৰা-ছোৱালীবোৰ সঁচাকৈয়ে তেনে আকাৰৰ দ্বাৰা আকৃষ্ট হ'ল আৰু পিগি বেংকেবেচ জনপ্ৰিয়তা অৰ্জন কৰিলে৷

চিত্ৰভঁৰাল

তথ্য সংগ্ৰহ

বাহ্যিক সংযোগ

 '      ? (   )

শ্ৰেণী:বেংকিং
ভাৰতৰ জাতীয় পতাকা
পিঙ্গলি ভেংকয়া () হৈছে এগৰাকী ভাৰতী স্বাধীনতা সংগ্ৰামী আৰু আধুনিক ভাৰতীয় জাতীয় পতাকাৰ জন্মদাতা তেখেতে প্ৰস্তুত কৰা আৰ্হিৰ আধাৰত ভাৰতৰ সদ্য ব্যৱহৃত জাতীয় পতাকাখন ৰূপাঙ্কণ কৰা হৈছিল ইয়াৰ আগত বিভিন্ন সময়ত বিভিন্ন আৰ্হিৰ পতাকা স্বাধীনতা সংগ্ৰামত জাতীয় পতাকা ৰূপে ব্যৱহাৰ হৈ আহিছিল তেখেতে ৰূপাঙ্কণ কৰা আৰ্হি প্ৰথমে ভাৰতীয় জাতীয় কংগ্ৰেছৰ বাবে আৰু পাছলৈ ১৯৪৭ চনত কিছু সংশোধনৰ সৈতে ভাৰতীয় জাতীয় পতাকা ৰূপে গ্ৰহণ কৰা হৈছিল

পিঙ্গালি ভেংকয়াৰ জন্ম হৈছিল ১৮৭৬ চনৰ ২ আগষ্ট তাৰিখত অন্ধ্ৰপ্ৰদেশৰ কৃষ্ণা জিলাৰ মছলিপত্নম্ নামৰ ঠাইত তেওঁৰ পিতৃৰ নাম হনুমন্থাৰায়ুডু আৰু মাতৃৰ নাম আছিল ভেংকটানম্মা স্কুলীয়া শিক্ষা গ্ৰহণ কৰি তেওঁ উচ্ছ শিক্ষাৰ বাবে কলম্বোলৈ গৈছিল দক্ষিণ আফ্ৰিকাত তেখেতে প্ৰথমবাৰৰ বাবে মহাত্মা গান্ধীক লগ পাইছিল আৰু তেতিয়াৰে পৰা দুয়োৰে ঘনিষ্ঠতা বাঢ়ি আহে তেখেত স্বাধীনতা সংগ্ৰামৰ সৈতে অবিৰতভাৱে ভাৱে জড়িত আছিল তেখেতক হীৰক ভেংকয়া ( ) তথা কপাহী ভেংকয়া ( ) আদি নামেৰেও সম্বোধন কৰা হয় ১৯০৬ চনৰ পৰা ১৯১১ চনলৈকে তেখেতে বিভিন্ন শস্যৰ ওপৰত গৱেষণা কৰে আৰু কম্বোডিয়া কটন নামৰ এবিধ কপাহৰ বিষয়ে পূৰ্ণ গৱেষণা প্ৰস্তুত কৰি উলিয়াই তেখেত এগৰাকী ভূতত্ত্ববিদ আছিল আৰু এই বিষয়ত ডক্টৰেট লাভ কৰিছিল তেওঁ অন্ধ্ৰপ্ৰদেশৰ হীৰাৰ খনি খনন কৰ্তৃপক্ষৰ সৈতেও জড়িত আছিল তেখেতে ১৯১৬ চনৰ পৰা ১৯২১ চনলৈকে ৫ বছৰকাল ৩০খন দেশৰ জাতীয় পতাকাৰ বিষয়ে গৱেষণা কৰে আৰু অন্তত বৰ্তমানৰ ত্ৰিৰংগা পতাকাৰ আৰ্হি প্ৰস্তুত কৰি উলিয়াই

এই গান্ধীবাদী নেতা গৰাকীৰ ১৯৬৩ চনত অন্ধ্ৰপ্ৰদেশৰ বিজয়ৱাড়াত মৃত্যু হয় মৃত্যুৰ সময়ত তেখেতৰ অৱস্থা আৰ্থিকভাৱে বহুত শোচনীয় আছিল ২০০৯ চনত তেখেতৰ সোঁৱৰণত ভাৰত চৰকাৰে এটি ডাক টিকট উন্মোচন কৰে 

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
পিছল পেৰি বা পিছাল পেয়াৰী  () (পাঞ্জাবী:  , হিন্দী:  ৰী, উৰ্দু:   "উলোটা ভৰি থকা") হ'ল উত্তৰ-পশ্চিম দক্ষিণ এছিয়া আৰু মধ্য এছিয়াৰ প্ৰেতনী,  এনে নামকৰণ কাৰণ ইহঁতৰ সাধাৰণ চেহেৰা হৈছে এগৰাকী মহিলা হিচাপে দীঘল চুলিৰে মুখ আৱৰি থকা আৰু ভৰি পিছফালে আঙুলিয়াই থকা

 পটভূমি 
পিছল পেৰি ভাৰত আৰু পাকিস্তানৰ পাহাৰত ঘূৰি ফুৰে বুলি কোৱা হয় ইহঁত হিমালয়ত পোৱা যায় বুলি কোৱা হয় যদিও ই মাজে মাজে ভাৰতৰ কিছুমান গাঁৱত প্ৰৱেশ কৰে পাকিস্তানত সাধাৰণতে খাইবাৰ পাখতুনখোৱা প্ৰদেশৰ গ্ৰাম্য পাহাৰীয়া অঞ্চলত দেখা পোৱা যায় যদিও পঞ্জাব প্ৰদেশতো মাজে মাজে দেখা পোৱা যায় এই প্ৰতিৱেদন দাবী কৰা লোকসকল সাধাৰণতে গাঁৱৰ বয়োজ্যেষ্ঠ যিসকলক অন্ধবিশ্বাসী বুলি জনা যায়, সম্ভৱ পঞ্জাৱৰ মানুহে নিজৰ উত্তৰ চুবুৰীয়াৰ পৰা প্ৰেৰণা লৈ কিংবদন্তিটোৰ নিজস্ব সংস্কৰণ বনাইছে অঞ্চল অনুসৰি পিছল পেৰিৰ বৈশিষ্ট্য ভিন্ন হয়

কিছুমান সংস্কৰণত পিছল পেৰিছ ৰাতি হাবিত দেখা দিয়ে আৰু অকলশৰীয়া পুৰুষক লক্ষ্য কৰি লয় বেছিভাগ কাহিনীতে ভুক্তভোগীয়ে পলায়ন কৰাৰ কৰাৰ কথা কয় আৰু সাধাৰণতে নিজকে প্ৰত্যক্ষ সাক্ষী বুলি দাবী কৰে৷ পিছল পেৰিছৰ দুটা ৰূপ আছে বুলি বিশ্বাস কৰা হয় বেছিভাগ কাহিনীতে পুৰুষক প্ৰলোভিত কৰাৰ উদ্দেশ্যে ধুনীয়া নাৰী হিচাপে দেখা দিয়ে আৰু কেৱল পিছফালে মুখ কৰি থকা ভৰিৰ বাবেই চিনাক্ত কৰিব পাৰি কিছুমান ক্ষেত্ৰত প্ৰত্যক্ষদৰ্শীয়ে দাবী কৰে যে তেওঁলোকে নাৰী ৰূপটোক ওখ আসুৰিক জীৱলৈ ৰূপান্তৰিত হোৱা দেখিছে

 তথ্যসূত্ৰ 

শ্ৰেণী:অন্ধবিশ্বাস
পিছাং ক'কেলাট বা ইণ্ডোনেছিয়ান ভাষাত, চকলেট কল বা কেতিয়াবা কথিত ভাষাত পিস্কক বুলি সংক্ষিপ্তকৰণো কৰা হয়, হল গলি যোৱা চকলেট বা চকলেট চিৰাপৰ সৈতে কলৰ টুকুৰাৰে তৈয়াৰী ইণ্ডোনেছিয়ান মিঠা জলপান ইয়াক পাতল ক্ৰেপৰ দৰে পেষ্ট্ৰিৰ বাকলিৰ ভিতৰত মেৰিয়াই গাঢ়কৈ ভাজি লোৱা হয় পিছাং ক'কেলেটক প্ৰায়ে কেৱল "চ'কো কলৰ স্প্ৰিং ৰোল" বুলি বৰ্ণনা কৰা হয় ইয়াক প্ৰায়ে ইণ্ডোনেছিয়াৰ আন দুটা প্ৰিয় খাদ্য পিছাং গেৰেং (ভজা কল) আৰু লুম্পিয়া (বসন্ত ৰোল)ৰ মাজৰ সংকৰ হিচাপে গণ্য কৰা হয় 

ব্যৱহাৰ কৰা কলৰ প্ৰকাৰ পিছাং গোৰেঙৰ দৰেই; পিছাং উলি, পিছং কেপক বা পিছাং ৰাজা চেৰেহ হলে ভাল মেৰিয়াবলৈ ব্যৱহাৰ কৰা ছালখন সাধাৰণতে সহজে উপলব্ধ লুম্পিয়াৰ বাকলিইণ্ডোনেছিয়াত পিছাং ক'কেলেটক পিছাং গেৰেঙৰ এটা ভিন্নতা হিচাপে গণ্য কৰা হয়, আৰু ইয়াক গোৰেংগান (ইণ্ডোনেছিয়ান এছৰ্টেড ফ্ৰিটাৰ)ৰ অধীনত শ্ৰেণীভুক্ত কৰা হয় আৰু কিছুমান জনপ্ৰিয় ভজা বস্তুৰ সৈতে একেলগে বিক্ৰী কৰা হয়; যেনে ভজা টেম্পেহ, তাহু গোৰেং আৰু পিছাং গেৰেং ৰাস্তাৰ কাষৰ নম্ৰ কাকিলিমা গাড়ীৰ পৰা কেফে আৰু আড়ম্বৰপূৰ্ণ ৰেষ্টুৰেণ্টলৈকে ই এটা জনপ্ৰিয় জলপান

এই ইণ্ডোনেছিয়ান সংস্কৰণত চকলেটৰ পৰিমাণ এটা আৱশ্যকীয় উপাদান ই ঐচ্ছিক নহয়, বাদে পিছাং ক'কেলেট ফিলিপাইনছৰ টুৰণৰ সৈতে প্ৰায় একে, যিটো আচলতে এটা কলৰ লুম্পিয়া বা ৰোল 
তথ্য সূত্ৰ

শ্ৰেণী:খাদ্য
শ্ৰেণী:ইণ্ডোনেছিয়াৰ খাদ্য
শ্ৰেণী:নিৰামিষ আহাৰ
পিজৌ গাভৰু () আহোমৰ ৰাজবিষয়া বদন বৰফুকনৰ কন্যা আছিল আৰু পূৰ্ণানন্দ বুঢ়াগোহাঞিৰ পুত্ৰ ওৰেষানাথৰ পত্নী আছিল৷ বুৰঞ্জীত বদন বৰফুকনে অসমলৈ মান অনাত যি উদ্যোগ লৈছিল তাত পিজৌ গাভৰুৰো হাত আছিল বুলি বৰ্ণিত আছে৷ 
ৰাজনৈতিক প্ৰেক্ষাপট 
আহোম শাসনকালৰ শেষৰ ফালে ৰাজশাসন শিথিল হোৱা যেন পাই বিভিন্ন ঠাইত সৰু সৰু গোটবোৰে বিদ্ৰোহ কৰিবলৈ ধৰে৷ ১৭৯৮ খ্ৰীঃত  কামৰূপত দন্দুৱা দ্ৰোহ গঢ়ি উঠে ৷ সেইসময়ত গুৱাহাটীৰ দায়িত্বত থকা বদনচন্দ্ৰ বৰফুকনে এই বিদ্ৰোহ দমনত ব্যৰ্থ হয়৷ ফলত পূৰ্ণানন্দ বুঢ়াগোহাঞিয়ে বদনক আঁতৰাই কলিয়া ভোমোৰাক বৰফুকন পাতি বিদ্ৰোহ দমনৰ ভাৰ দিয়ে ৷ তেওঁ নিজাববীয়াকৈ সৈনিক গোটাই বিদ্ৰোহ দমন কৰে ৷ কিন্তু অচিৰেই কলিয়া ভোমোৰাৰ মৃত্যু ঘটাত বদনচন্দ্ৰ পুনৰাই বৰফুকন পদত অধিষ্ঠিত হয় ৷ কলিয়া ভোমোৰাক বৰফুকন পতাৰ কাৰ্য্য তথা নিজৰ বিশ্বাসী বিষয়াসকলক গুৰুত্বপূৰ্ণ বিষয়-বাব দিয়াৰ বাবে বদনৰ মনত পূৰ্ণানন্দৰ প্ৰতি আক্ৰোশৰ ভাৱ জাগি উঠে যদিও ক্ষমতাশালী পূৰ্ণানন্দৰ প্ৰতি প্ৰকাশ্যে বিৰুদ্ধাচৰণ নকৰি ষড়যন্ত্ৰত লিপ্ত হয়৷

পিজৌৰ ভূমিকা
বদন বৰফুকন আছিল পিজৌ গাভৰুৰ দেউতাক৷ সেই সূত্ৰে পূৰ্ণানন্দ আছিল বদনৰ বিয়ৈ৷ ইপিনে চন্দ্ৰকান্তৰ লৰালি কালৰ বন্ধু সতৰাম ৰজাৰ আসৈ পাই চাৰিঙ্গিয়া ফুকন হয়গৈ৷ তেওঁ প্ৰৱল প্ৰতাপী পূৰ্ণানন্দক ভাল নেপাইছিল৷ তেওঁ পূৰ্ণানন্দক আঁতৰাবলৈ ষড়যন্ত্ৰ কৰে৷ বুঢ়াগোহাঞিয়ে এই কথা জানিব পাৰি ৰাজদ্ৰোহৰ অপৰাধত সতৰামক নিৰ্বাসন দিয়ে৷ এই খবৰ পাই বদন বৰফুকন বুঢ়াগোহাঞিৰ ক্ষমতা সম্বন্ধে আশংকাত ভোগে আৰু সতৰামৰ লগত যোগাযোগ কৰে৷ এই কথাৰ সম্ভেদ পাই পূৰ্ণানন্দই বদনক ধৰি আনিবলৈ মহেশ্বৰ পৰ্বতীয়া ফুকনক প্ৰেৰণ কৰে ৷ জীয়ৰী পিজৌয়ে শহুৰেকৰ সিদ্ধান্তৰ কথা স্বামী ওৰেষানাথৰ হতুৱাই এখন চিঠিত লিখি এজন ঘোঁৰাচোঁৱাৰীৰ হাতত বাপেকলৈ প্ৰেৰণ কৰে৷ পিজৌৰ পৰা আগতীয়াকৈ বাৰ্তা পাই বদন কলিকতালৈ পলায়ন কৰে ৷ তাত তেওঁ ব্ৰিটিচ গভৰ্ণৰ জেনেৰেলক অসম আক্ৰমণ কৰিবলৈ অনুৰোধ জনায় ৷ কিন্তু ব্ৰিটিচ গভৰ্ণৰে সন্মত নোহোৱাত বদনে মানদেশৰ এজন প্ৰতিনিধিৰ লগত মানদেশ পায়গৈ আৰু মান ৰজা বদৌপায়াকো অনুৰোধ জনায় ৷ এইক্ষেত্ৰত বদনৰ সহায় কৰিলে বদৌপায়াৰ আহোম কুঁৱৰী আৰু সম্বন্ধত বদনৰ পেঁহীয়েক ৰঙিলী আইদেৱয়ে ৷ অসম আক্ৰমণৰ সুযোগ বিচাৰি থকা বদৌপায়াই মান্তি হৈ অসমলৈ মানসেনা পঠায়৷ অসমলৈ মান সৈন্য অহাত বা অনাত পিজৌ গাভৰুক বহুতে দোষী কৰিব খোজে যদিও এইগৰাকী নাৰীৰ অন্তিম পৰিণতি সম্বন্ধে বুৰঞ্জী নিমাত৷ পিতৃ হিচাপে বদনলৈ আসন্ন বিপদৰ খবৰ দি বদন পলুৱাই পঠিওৱা পিজৌৰ শেষত কি হল কোনোৱে নাজানে৷ 

তথ্য সূত্ৰ

শ্ৰেণী:অসমৰ নাৰী
পিঞ্জৰ (; পাঞ্জাবী: ; ইংৰাজীঅনুবাদ:  ) ১৯৫০ চনত ভাৰতীয় বিশিষ্ট কবি আৰু ঔপন্যাসিক অমৃতা প্ৰীতমৰ দ্বাৰা ৰচিত এখন পাঞ্জাৱী ভাষাৰ উপন্যাস২০০৯ চনত পিঞ্জৰ উপন্যাসখন খুশৱন্ত সিঙে ইংৰাজী ভাষালৈ অনুবাদ কৰে২০০৯ চনত খুশৱন্ত সিঙে পিঞ্জৰ ইংৰাজীলৈ অনুবাদ কৰিছিল উপন্যাসখনত ১৯৪৭ চনত ভাৰত বিভাজনৰ সময়ত ভাৰতীয় সমাজৰ অৱস্থা আৰু স্বৰূপ চিত্ৰিত কৰা হৈছে অমৃতা প্ৰীতমে উপন্যাসখনত নিজৰ অভিজ্ঞতা চিত্ৰিত কৰিছে তেওঁ বিভাজনৰ সময়ছোৱাত মহিলাৰ জীৱনৰ চিত্ৰণ কৰিছে৷ এইখন পুৰো নামৰ হিন্দু ছোৱালী এজনীক ৰছিদ নামৰ এজন মুছলমান লোকে অপহৰণ কৰা কাহিনী; পুৰোৰ পিতৃ-মাতৃয়ে অশুচি ছোৱালীজনীক গ্ৰহণ কৰিবলৈ অস্বীকাৰ কৰে যেতিয়া ৰছিদৰ ঘৰৰ পৰা পলায়ন কৰিবলৈ সক্ষম হয় পিঞ্জৰক ভাৰত বিভাজন সময়ছোৱাত ভাৰতীয় কল্পকাহিনীৰ এক উৎকৃষ্ট ৰচনা হিচাপে ব্যাপকভাৱে গণ্য কৰা হয়

 মুখ্য চৰিত্ৰসমূহ 

 পুৰো (পিছত, হামিদা-মুখ্য প্ৰট'গ'নিষ্ট
 ৰছিদ-পুৰোক অপহৰণ কৰা মুছলমান ল'ৰা
 ৰামচন্দ-পুৰোৰ বাগদত্তা
 লাজো-ৰামচান্দৰ ভগ্নী আৰু ত্ৰিলোকৰ পত্নী
 ত্ৰিলোক-পুৰোৰ ভাতৃ
 ৰাজজো-পুৰোৰ সৰু ভনীয়েক
 তাৰা (পুৰোৰ মাতৃ) 
 মোহনলাল (পুৰোৰ পিতৃ) 
 শ্যামলাল (ৰামচন্দৰ পিতৃ) 
 পাগলী
 জাভেদ

 অভিযোজন 
২০০৩ চনত উৰ্মিলা মাটোণ্ডকাৰ, মনোজ বাজপেয়ী আৰু সঞ্জয় সূৰীয়ে মুখ্য চৰিত্ৰত অভিনয় কৰা একে শিৰোনামৰ হিন্দী ছবি (পিঞ্জৰ)ত অভিযোজিত এই উপন্যাসখন সমালোচকৰ প্ৰশংসা লাভ কৰাৰ পিছত ছবিখনে ৰাষ্ট্ৰীয় সংহতিৰ শ্ৰেষ্ঠ বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে উপন্যাসখনৰ আধাৰত নিৰ্মিত পাকিস্তানী টেলিভিছন ধাৰাবাহিকখনৰ নাম ঘুগী ২০১৮ চনৰ ২৫ জানুৱাৰীত টিভিৱান পাকিস্তানত প্ৰিমিয়াৰ হয়

 তথ্যসূত্ৰ 

শ্ৰেণী:উপন্যাস
শ্ৰেণী:অনূদিত গ্ৰন্থ
পিঞ্জৰা () ১৯৭২ চনত নিৰ্মিত এখন ভাৰতীয় মাৰাঠী ভাষাৰ চলচ্চিত্ৰ ছবিৰ পৰিচালক আৰু প্ৰযোজক ভি শান্তাৰাম, য'ত শ্ৰীৰাম লাগু আৰু সন্ধ্যাই মুখ্য চৰিত্ৰত অভিনয় কৰিছে ১৯৭২ চনত এই ছবিখন একে শিৰোনামেৰে হিন্দী ভাষাতো মুক্তি লাভ কৰে

মহাৰাষ্ট্ৰৰ তামাছা লোক সংগীতধৰ্মী থিয়েটাৰৰ পটভূমিত নিৰ্মিত এই ছবিখনৰ কাহিনীভাগ হৈছে এগৰাকী নৈতিকভাৱে সৎ স্কুলৰ শিক্ষকৰ বিষয়ে, যিয়ে এগৰাকী তামাচা শিল্পীক সংস্কাৰ কৰিব বিচাৰে শিক্ষক আৰু তামাচা শিল্পীৰ চৰিত্ৰত অভিনয় কৰিছে ক্ৰমে শ্ৰীৰাম লাগু আৰু সন্ধ্যাই কিন্তু শেষত শিক্ষকজন তেওঁৰ প্ৰেমত পৰে ছবিখন হেনৰিখ মানৰ ১৯০৫ চনৰ উপন্যাস প্ৰফেচাৰ আনৰাট (প্ৰফেচাৰ গাৰ্বেজ)ৰ অভিযোজন নৃত্য আৰু ৰাম কদমৰ সংগীতৰ বাবে ছবিখন পৰিচিত মুখ্য অভিনেত্ৰী সন্ধ্যা এগৰাকী দক্ষ নৃত্যশিল্পী ইয়াৰ উপৰিও এইখন থিয়েটাৰৰ বিখ্যাত অভিনেতা শ্ৰীৰাম লাগুৰ অভিষেক চলচ্চিত্ৰ শান্তাৰামে একে অভিনেতা-অভিনেত্ৰী আৰু শিৰোনামেৰে হিন্দী ভাষাত ছবিখন পুনৰ নিৰ্মাণ কৰিছিল আৰু আনকি মাৰাঠী সংস্কৰণত চুপাৰ হিট হোৱা "মালা লগালি কুনাচি উচাকি"ৰ দৰে গীতবোৰো হিন্দী সংস্কৰণত পুনৰ ৰেকৰ্ডিং কৰা হৈছিল

দুনিয়া না মানে (১৯৩৭), দো আঁখে বাৰহ হাত (১৯৫৭) আৰু নৱৰং (১৯৫৯) আদি ধ্ৰুপদী ছবি নিৰ্মাতা দিগগজ পৰিচালকগৰাকীৰ এইখনেই আছিল শেষৰখন ডাঙৰ প্ৰযোজনাৰ ছবি ৰঙীনভাৱে নিৰ্মিত এই ছবিখন লতা মংগেশকাৰ আৰু উষা মংগেশকাৰে গোৱা গীতৰ আকৰ্ষণীয় ডান্স নাম্বাৰেৰ ভৰি আছিল মুক্তিৰ পূৰ্বে ছবিখনৰ এটা ৰিল ছবিগৃহত ৰঙৰ পৰীক্ষা কৰিবলৈ পৰীক্ষামূলকভাৱে প্ৰদৰ্শন কৰা হৈছিল মুক্তিৰ পিছত ছবিখন সেই সময়ৰ অন্যতম বৃহৎ বাণিজ্যিক সফলতা হিচাপে পৰিগণিত হৈছিল আৰু পুনেত ১৩৪ সপ্তাহ ধৰি চলিছিল ইয়াৰ ফলত মাৰাঠী চলচ্চিত্ৰতো ৰঙীন ছবিৰ প্ৰচলন হয় ছবিখনে ১৯৭২ চনৰ  শ্ৰেষ্ঠ মাৰাঠী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ লাভ কৰে
বঁটা
  ১৯৭২- ২০তম ৰাষ্ট্ৰীয় চলচ্চিত্ৰ বঁটা: শ্ৰেষ্ঠ মাৰাঠী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ
প্ৰসংগ

বাহ্যিক সংযোগ 
 
 
 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:মাৰাঠী চলচ্চিত্ৰ
শ্ৰেণী:শ্ৰেষ্ঠ মাৰাঠী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী়
পিটচেন  , , , , , , , ,        ; : . চাইবেৰিয়ান টাটাৰসকলৰ মাজত প্ৰচলিত পৌৰাণিক কাহিনীৰ এটা বনপ্ৰাণী 

পিটচেনৰ ভূমিকা পৰস্পৰ বিৰোধী ই ভাগ্য কঢ়িয়াই আনিব পাৰে, কিন্তু বিপদো আনিব পাৰে, মানুহক বন্য জন্তুলৈ সলনি কৰাব পাৰে 

পিটচেনৰ বাবে আকৃতি সলনি কৰাটো সাধাৰণ কথা: তেওঁক ষ্টাফ আৰু নেপচেক থকা এজন বয়োজ্যেষ্ঠৰ দৰে দেখা যাব পাৰে, কিন্তু বিভিন্ন প্ৰাণীৰ দৰেও দেখা যায়, যেনে বান্দৰৰ দৰে পিটচেনে পৰিত্যক্ত ঘৰত থাকিবলৈ ভাল পায় তেওঁ ঘোঁৰাত উঠিও ভাল পায় আৰু কেশৰত আলকাতৰাৰ তেল সানি ভাল পায়  . .,     ,  .:          , ., 1976, . 320-29.

পিটচেনে ছোৱালীলৈ ৰূপান্তৰিত হলে যৌন সম্পৰ্ক স্থাপন কৰিব পাৰে বা মানুহক বিয়া কৰাব পাৰে এটা কিংবদন্তি অনুসৰি এজন চিকাৰীয়ে এখন অৰণ্যত ধুনীয়া ছোৱালীৰ লগত ভেটাভেটি হৈছিল আৰু তাইক বিয়া কৰাইছিল অলপ পিছতে তেওঁলোক ধনী হৈ পৰে এবাৰ সি আগতেই ঘৰলৈ আহি দেখিলে যে এটা টাস্কি দানৱে এটা জেঠী খাই আছে তেওঁ ভয় খাই কান্দিলে আৰু সেই মুহূৰ্ততে তেওঁৰ পত্নী আৰু তেওঁৰ ধন-সম্পত্তি নোহোৱা হৈ গল

পিটচেন চুভাছ আৰ্চুৰি আৰু ভলগা-উৰাল টাটাৰ ছুড়েলৰ সমকক্ষ চাইবেৰিয়ান টাটাৰসকলৰ পৌৰাণিক কাহিনীত টবল আৰু অমস্ক টাটাৰসকলৰ চেগ আৰু দুৰ্গন্ধময় ইয়ছ-কেশ্বে আছিল যাত্ৰীক কঢ়িয়াই লৈ ফুৰে আৰু জোৰকৈ বিয়া কৰাই দিয়ে ৰাতি য়িছ-কেশ্বেৰ আত্মা কাষলতিত ডেউকা লগাই উৰি যায়
তথ্য সূত্ৰ

শ্ৰেণী:তুৰ্কী কাহিনী
শ্ৰেণী:পৌৰাণিক কথা
গুয়াডালুপে টেৰেছা আমোৰ শ্বমিডটলিন (৩০ মে', ১৯১৮  ৮ মে', ২০০০), যিজনে পিটা আমোৰ হিচাপে লিখিছিল, তেওঁ আছিল এগৰাকী মেক্সিকান কবি 

জীৱনী
তেওঁৰ জন্ম হৈছিল মেক্সিকো চহৰত,",  (1920)."    : 25,000    ,       , . 1,  , 2007, . 50.  .  16 . 2021. সাতটা সন্তান থকা পৰিয়ালৰ সৰু সন্তান আছিল আৰু মিশ্ৰিত ফৰাচী, জাৰ্মান আৰু স্পেনিছ বংশৰ, মেক্সিকান অভিজাত শ্ৰেণীৰ এজন সদস্য তেওঁৰ পিতৃ-মাতৃ আছিল কেৰ'লিনা শ্বমিডটলিন ৱাই গাৰ্চিয়া টেৰুৱেল (জাৰ্মান আৰু স্পেনিছ মূলৰ) আৰু ইমানুৱেল আমোৰ ছুবেৰভিয়েল (স্পেনিছ আৰু ফৰাচী মূলৰ) বিপ্লৱৰ পিছত তেওঁৰ পৰিয়াললৈ নামি অহা আৰ্থিক দুৰ্দশাৰ কথা     ত বৰ্ণনা কৰা হৈছে মেক্সিকো চহৰত এখন গেলেৰী চলোৱা ভগ্নী ইনেছৰ জৰিয়তে আমোৰে সৰুতে শিল্পৰ সৈতে পৰিচিত হৈছিল

আমোৰে নিজৰ সময়ৰ কেথলিক ৰীতি-নীতিক অৱজ্ঞা কৰিছিল তেওঁৰ প্ৰেম জীৱন আছিল তীব্ৰ আৰু বৈচিত্ৰ্যময়, তেওঁ আছিল এগৰাকী অকলশৰীয়া মাতৃ আৰু তেওঁৰ কবিতাত ঈশ্বৰৰ প্ৰতি থকা সন্দেহ প্ৰকাশ কৰিছিল
যৌৱনত তেওঁ এগৰাকী অভিনেত্ৰী আৰু ডিয়েগো ৰিভেৰা আৰু ৰাউল এংগুয়ানোৰ দৰে বিখ্যাত ফটোগ্ৰাফাৰ আৰু চিত্ৰকৰৰ মডেল আছিল, যাৰ বাবে তেওঁ নগ্ন অৱস্থাতো পজ দিছিল জোচে ক্লেমেণ্টে অৰজকো, ডেভিদ আলফাৰো ছিকেইৰছ আৰু মাৰিয়া ফেলিক্সৰ বন্ধু আছিল 

জুয়ানা ইনেছ দে লা ক্ৰুজ ("দশম মিউজ") আৰু ফ্ৰান্সিস্কো ডি কুৱেভেডোৰ দ্বাৰা প্ৰভাৱিত তেওঁৰ কবিতা প্ৰথম ব্যক্তিত উল্লেখ কৰা আধ্যাত্মিক বিষয়সমূহৰ বিষয়ে প্ৰত্যক্ষ প্ৰকাশৰ বাবে উল্লেখযোগ্য 

আমোৰে এনে এক ট্ৰেজেডীৰ অভিজ্ঞতা লাভ কৰিছিল যিয়ে তেওঁৰ ব্যক্তিগত জীৱন আৰু তেওঁৰ কামক গভীৰভাৱে চিহ্নিত কৰিছিল: ১৯ মাহ বয়সত হোৱা পুত্ৰ মেনুৱেলৰ মৃত্যু তেওঁৰ মৃত্যুৰ পিছত আমোৰৰ পৰা দীৰ্ঘদিনীয়া সৃষ্টিৰ ক্ষেত্ৰত স্থবিৰতা আহিছিল আৰু ইয়াৰ ফলত তেওঁৰ ৰাজহুৱা জীৱনৰ পৰা আঁতৰি আহিছিল

২০০০ চনৰ আৰম্ভণিতে আমোৰত বিশেষকৈ এলজিবিটি সম্প্ৰদায়ৰ ভিতৰত পুনৰুজ্জীৱন ঘটিছিল, ডেছডে গায়োলা নামৰ গভীৰ নিশাৰ স্কেচ কমেডী অনুষ্ঠানত তেওঁৰ পৰা অনুপ্ৰাণিত হোৱা পেৰডি চৰিত্ৰৰ বাবে অভিনেতা মিগেল ৰোমেৰই অভিনয় কৰা পুনৰাবৃত্তিমূলক খণ্ডটোৰ নাম দিয়া হৈছিল এল ৰিংকন ডি পিটা আমোৰ

মেক্সিকান লেখিকা এলেনা পনিয়াটস্কা আৰু মেক্সিকান কূটনীতিবিদ বাৰ্নাৰ্ডো চেপুলভেডা আমোৰৰ পেহীয়েক আছিল 

৮১ বছৰ বয়সত মেক্সিকো চহৰত তেওঁৰ মৃত্যু হয়

উত্তৰাধিকাৰ
মেক্সিকো ৰিভিজিটেড নামৰ গ্ৰন্থখনত আৰ্না ফাৰ্গুচনে পিটাক এগৰাকী কবিৰ ছবি বুলি অভিহিত কৰিছে; বহু সমালোচকে তেওঁক মেক্সিকোৰ শ্ৰেষ্ঠ মহিলা কবি বুলি গণ্য কৰে, যদিওবা লিংগ বা যিকোনো যুগৰ শ্ৰেষ্ঠৰ ভিতৰত নহয়... তেওঁৰ কবিতাসমূহে গভীৰ আন্তৰিকতা আৰু সত্যৰ প্ৰকৃত সন্ধান প্ৰতিফলিত কৰে

ইয়াৰ উপৰিও মেক্সিকো চহৰৰ আমেৰিকা যুক্তৰাষ্ট্ৰৰ আন্তঃৰাষ্ট্ৰীয় বিশ্ববিদ্যালয়ৰ লেটিন আমেৰিকান অধ্যয়ন বিভাগৰ মুৰব্বী মাইকেল শ্বুছলাৰে আমোৰক ২০ শতিকাৰ প্ৰথম অংশৰ মেক্সিকোৰ সৰ্বশ্ৰেষ্ঠ আৰু আটাইতকৈ আওকাণিত কবি বুলি উল্লেখ কৰিছে

আজি তেওঁক মেক্সিকোত নাৰী যৌন মুক্তিৰ পূৰ্বসূৰী হিচাপে স্মৰণ কৰা হয়

তথ্য সূত্ৰ

শ্ৰেণী:মেক্সিকোৰ ব্যক্তি
শ্ৰেণী:কবি
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫
110

ছাৰ পিটাৰ পল ৰুবেন্স (ইংৰাজী:            -; "".   '  . ডাচ:   ; ২৮ জুন ১৫৭৭  ৩০ মে' ১৬৪০) এজন ফ্লেমিছ শিল্পী আৰু কূটনীতিবিদ আছিল, . (2008).   :   '            .   . . তেওঁক ফ্লেমিছ বেৰক পৰম্পৰাৰ আটাইতকৈ প্ৰভাৱশালী শিল্পী হিচাপে গণ্য কৰা হয় ৰুবেন্সৰ অতি উচ্চ পৰ্যায়ৰ ৰচনাসমূহে ধ্ৰুপদী আৰু খ্ৰীষ্টান ইতিহাসৰ পাণ্ডিত্যপূৰ্ণ দিশসমূহৰ উল্লেখ কৰে তেওঁৰ অনন্য আৰু অতি জনপ্ৰিয় বেৰক শৈলীত গতি, ৰং আৰু কামুকতাক গুৰুত্ব দিয়া হৈছিল, যিয়ে প্ৰতিসংস্কাৰত প্ৰচাৰিত তাৎক্ষণিক, নাটকীয় কলাত্মক শৈলী অনুসৰণ কৰিছিল ৰুবেন্স আছিল এজন চিত্ৰশিল্পী যিয়ে পৌৰাণিক আৰু ৰূপক বিষয়ৰ বেদী, প্ৰতিকৃতি, প্ৰাকৃতিক দৃশ্য আৰু ইতিহাস চিত্ৰ নিৰ্মাণ কৰিছিল তেওঁ ফ্লেমিছ টেপেষ্ট্ৰী কৰ্মশালাৰ বাবে কাৰ্টুন আৰু এণ্টৱাৰ্পৰ প্ৰকাশকসকলৰ বাবে ফ্ৰণ্টস্পিচৰ ডিজাইনাৰ আছিল

চিত্ৰ
আদম আৰু ইভ
   , . 16041605,   . 16061608, নেচনেল গেলেৰী অৱ আৰ্ট, ৱাশ্বিংটন, ডি.চি
ফুলৰ পুষ্পমাল্যৰ ওপৰত মেডোনা, জান ব্ৰুগেল দ্য এলডাৰৰ সৈতে একেলগে, ১৬১৯
''জান ব্ৰুগেল দ্য এলডাৰৰ পৰিয়াল, ১৬১৩১৬১৫, ক'ৰ্ট'ল্ড ইনষ্টিটিউট অৱ আৰ্ট

তথ্যসূত্ৰ
শ্ৰেণী:ব্যক্তি
পিটাৰ হেণ্ডকে (; জন্ম ৬ ডিচেম্বৰ ১৯৪২) এগৰাকী অষ্ট্ৰিয়ান ঔপন্যাসিক, নাট্যকাৰ, চিত্ৰনাট্যকাৰ আৰু অনুবাদক তেওঁ ২০১৯ চনৰ সাহিত্যৰ নোবেল বঁটা লাভ কৰে
প্ৰাৰম্ভিক জীৱন
১৯৪২ চনৰ ৬ ডিচেম্বৰ তাৰিখে অষ্ট্ৰিয়াৰ গ্ৰীফেনত পিটাৰ হেণ্ডকেৰ জন্ম হৈছিল তেওঁ আৰু তেওঁৰ মাতৃ কেৰিঠিয়ান শ্লভেনৰ সৈতে ১৯৪৪ চনৰ পৰা ১৯৪৮ চনলৈ ছোভিয়েট অধিকৃত জাৰ্মানীৰ বাৰ্লিন জিলাৰ পানকৌ অঞ্চলত বাস কৰিছিল তাৰপিছত তেওঁলোক আকৌ অষ্ট্ৰিয়াৰ গ্ৰীফেনলৈ উভতি যায় কিছুমান জীৱনীকৰাৰ মতে তেওঁৰ সতিয়া দেউতাকৰ মদ্যপান আৰু সৰু চহৰখনৰ সীমিত সাংস্কৃতিক পৰিৱেশৰ বাবে তেওঁ প্ৰবল অনুভূতিশীল হৈছিল ১৯৭১ চনত তেওঁৰ মাতৃয়ে আত্মহত্যা কৰে এই ঘটনাৰ আলম লৈ তেওঁ "এ ছ'ৰ' বিয়ণ্ড ড্ৰিম" ৰচনা কৰিছিল ই তেওঁৰ জীৱনৰ প্ৰতিফলন স্বৰূপ

১৯৫৪ চনত তেওঁক অষ্ট্ৰিয়াৰ টানজেনবাৰ্গ কেছেলৰ কেথলিক "মেৰিয়ানাম" ল'ৰাৰ আৱাসিক বিদ্যালয়ত নামভৰ্তি কৰোৱা হৈছিল ইয়াত তেওঁৰ প্ৰথম লেখা বিদ্যালয়ৰ বাতৰিকাকত "ফেকেল"ত প্ৰকাশিত হৈছিল ১৯৫৯ চনত তেওঁ ক্লাগেনফুৰ্টলৈ যায় আৰু তাত তেওঁ হাইস্কুলত নামভৰ্তি কৰে তাৰপিছত তেওঁ ১৯৬১ চনত তেওঁ গ্ৰেজ বিশ্ববিদ্যালয়ত আইন অধ্যয়ন কৰে
কৰ্মজীৱন
গ্ৰেজ বিশ্ববিদ্যালয়ত অধ্যয়ন কৰি থাকোঁতে তেওঁ নিজকে এগৰাকী লেখক হিচাপে প্ৰতিষ্ঠিত কৰিছিল তেওঁ বিশ্ববিদ্যালয়ৰ "গ্ৰেজাৰ গ্ৰুপ" নামৰ যুৱ লেখকৰ সন্থাৰ লগত জড়িত হৈছিল এই সন্থায়ে সাহিত্যিক আলোচনী "মেনুস্ক্ৰীপ্টে"প্ৰকাশ কৰিছিল

১৯৫৬ চনত তেওঁৰ উপন্যাস "ডাই হৰ্নিছেন" জাৰ্মান প্ৰকাশন গোষ্ঠীয়ে প্ৰকাশৰ বাবে গ্ৰহণ কৰাৰ পিছত তেওঁ পঢ়া-শুনা সিমানতে সামৰে তেওঁ নিউ জাৰ্চিৰ প্ৰিন্সটনত অনুষ্ঠিত গ্ৰুপে ৪৭ৰ অধিবেশনত তেওঁৰ নাটক পাব্লিকুমছবেচচিম্পফুঙ" মঞ্চস্থ কৰি বিশেষ ভাবে সমাদৃত হৈছিল তেওঁ ১৯৬৯ চনত ভাৰলেগ ডেৰ অট'ৰেন নামৰ প্ৰকাশন গোষ্ঠীৰ সহ প্ৰতিষ্ঠাপক হয় তেওঁ ১৯৭৩ চনৰ পৰা ১৯৭৭ চনলৈ গ্ৰেজাৰ অট'ৰেনভাৰচামলুং গোটৰ সদস্য আছিল

তেওঁ কেইবাখনো চলচ্চিত্ৰৰ চিত্ৰনাট্য লিখিছে ১৯৭৮ চনত মুক্তি লাভ কৰা "ডাই লিংকশ্বানদীগে ফ্ৰাও" ছবিখন তেওঁ নিৰ্দেশনা কৰিছিল তেওঁ ১৯৭৫ চনত "ফালছে বেৱেগুঙ"ৰ চিত্ৰনাট্যৰ বাবে জাৰ্মান চলচ্চিত্ৰ বঁটা লাভ কৰিছিল তেওঁ ১৯৮৭ চনত মুক্তি লাভ কৰা ৱিম ৱেণ্ডাৰৰ ছবি "উইংছ অফ ডিছআয়ৰ"ৰ চিত্ৰনাট্য ৰচনাৰ বাবে বিশেষ ভাবে জনাজাত ১৯৭৫ চনৰ পৰা তেওঁ ইউৰোপীয়ান সাহিত্য পুৰস্কাৰ পেট্ৰাকা প্ৰিছৰ বিচাৰক মণ্ডলীৰ সদস্য

গ্ৰেজৰ পৰা উঠি অহাৰ পিছত তেওঁ জাৰ্মানীৰ দুশেৰ্ডফ আৰু ক্ৰনবাৰ্গ চহৰ, ফ্ৰান্সৰ পেৰিছ, আমেৰিকা যুক্তৰাষ্ট্ৰ, অষ্ট্ৰিয়াৰ চাৰ্লছবাৰ্গত বাস কৰিছিল
১৯৯১ চনৰ পৰা তেওঁ পেৰিছৰ কাষৰ ছাভিলে চহৰত বাস কৰি আছে

তেওঁৰ জীৱনৰ আধাৰত ২০১৬ চনত কৰিয়ানা বেলজে এখন তথ্যচিত্ৰ নিৰ্মাণ কৰিছিল
বঁটা আৰু সন্মান
১৯৭৩: জৰ্জ বুচনাৰ প্ৰাইজ
১৯৮৭: ভিলেনিকা আন্তঃৰাষ্ট্ৰীয় সাহিত্য বঁটা
২০০০: ব্ৰদাৰছ কেৰিক বঁটা
২০০২: আমেৰিকা বঁটা
২০০২: ক্লাগেনফুৰ্ট বিশ্ববিদ্যালয়ৰ সন্মানীয় ডক্টৰেট ডিগ্ৰী       . 5  2002.  10  2019
২০০৩: চাৰ্লছবাৰ্গ বিশ্ববিদ্যালয়ৰ সন্মানীয় ডক্টৰেট ডিগ্ৰী        (). 13  2003.  10  2019
২০০৮: গ্ৰবেৰ লিটাৰেচুৰপ্ৰিছ ডেৰ বায়েৰিছেন একাডেমী ডেৰ স্কুনেন কোনষ্টে
২০০৯: ফ্ৰেঞ্জ কাফকা প্ৰাইজ
২০১২: মুলহেইমাৰ ড্ৰামাটিকেৰপ্ৰিজ
২০১৪: আন্তঃৰাষ্ট্ৰীয় ইবছেন বঁটা   300,000    . 21  2014.  27  2014  ,    
২০১৮: নিষ্ট্ৰয় থিয়েটাৰপ্ৰিজ        . 10  2018.  10  2018
২০১৯: সাহিত্যৰ নোবেল বঁটা
তথ্য উৎস

বাহ্যিক সংযোগ

চং অফ চাইল্ডহুড

এ চনছ গুডবায়

শ্ৰেণী:অষ্ট্ৰিয়াৰ ব্যক্তি
শ্ৰেণী:সাহিত্যিক
শ্ৰেণী:সাহিত্যৰ ন'বেল বঁটা বিজয়ী
পিটিকা হৈছে সিজাই বা পুৰি কোমল কৰা পাচলি, ফল, মাছ, মাংস আদিক হাতেৰে মোহাৰি মিহি কৰি প্ৰস্তুত কৰা খাদ্য এইদৰে খাবলৈ নিৰ্বাচন কৰা প্ৰধান সামগ্ৰীবিধৰ সৈতে মিঠাতেল, পিয়াঁজ, জলকীয়া, নিমখ, ধনিয়া আদি মচলাজাতীয় সামগ্ৰী মিহলাই পিটিকা তৈয়াৰ কৰা হয় এই খাদ্যবিধ তৈয়াৰ কৰিবলৈ সময় আৰু প্ৰয়োজনীয় সামগ্ৰী তাকৰ হোৱাৰ লগতে ইয়াৰ থলুৱা স্বাদৰ হেতু ভাৰতৰ লগতে ইয়াৰ ওচৰচুবুৰীয়া দেশ সমূহত এইবিধ খাদ্যৰ জনপ্ৰিয়তা অধিক বিভিন্ন পিটিকা সমূহৰ ভিতৰত আলু পিটিকাৰ ব্যৱহাৰ বেছি আৰু অধিক জনপ্ৰিয় 
প্ৰকাৰ
খাবৰ বাবে ৰুচি অনুসৰি মানুহে সোৱাদৰ বাবে নিমখ, জলকীয়া, পিয়াজ, আদা, মিঠাতেল, ধনীয়া, পদুনা আদি ব্যৱহাৰ কৰি বিভিন্ন পিটিকা প্ৰস্তুত কৰে:
আলু পিটিকা (সিজোৱা বা পোৰা)
কণী-আলুৰ পিটিকা (সিজোৱা)
বিলাহী পিটিকা (সিজোৱা বা পোৰা)
আলু-বেঙেনাৰ পিটিকা (সিজোৱা বা পোৰা)
পাতত দিয়া মাছৰ পিটিকা
পাতত দিয়া কচুথোৰ আৰু কণবিলাহীৰ পিটিকা
সিজোৱা মাছৰ পিটিকা
জলফাইৰ পিটিকা (সিজোৱা বা পোৰা)
ঔ-টেঙাৰ পিটিকা (সিজোৱা)
কৰ্দৈ পোৰা পিটিকা
পকা আমৰ পিটিকা 
আলু আৰু তিলৰ পিটিকা আদি

প্ৰয়োজনীয় সামগ্ৰী
পিটিকা বনাবলৈ মুখ্য উপাদান হিচাপে আলু, বেঙেনা, বিলাহী, কচু(গুটি আৰু থোৰ), তিল, বিভিন্ন ফল(আম, কৰ্দৈ, ঔ-টেঙা, জলফাই আদি), মাছ সামগ্ৰীৰ উপৰিও সোৱাদৰ বাবে নিমখ, মিঠাতেল, পিয়াঁজ, জলকীয়া, আদা, ধনীয়া, মানধনীয়া, নেমু ইত্যাদি ব্যৱহাৰ কৰা হয়

প্ৰস্তুতকৰণ পদ্ধতি
পিটিকা বনাবলৈ সাধাৰণতে প্ৰধান সামগ্ৰীবিধ পুৰি বা সিজাই কোমল কৰি ল'ব লাগে পিটিকা বনাবলৈ নিৰ্বাচন কৰা মুখ্য উপাদানৰ সৈতে ৰুচি অনুসৰি নিমখ, তেল, জলকীয়া, পিয়াজ আদিৰে পিটিকি মিশ্ৰণ কৰা হয় পাৰম্পৰিক অসমীয়া শৈলীৰ আলু পিটিকা প্ৰস্তুত কৰিবলৈ আলুখিনি জুইৰ আঙঠাত পুৰি বা ভাতত দি সিজাই লোৱা হয় সিজোৱা পদ্ধতিত আলুখিনি বাকলি গুচাই গোটাকৈ বা কাটি টুকুৰা কৰি ভাত বা ডাইলত দি বা পানীত দি সিজোৱা হয় সিজাই লোৱাৰ আগতে বা পিছত বাকলি গুচাই লোৱা হয় পোৰা আলুৰ ক্ষেত্ৰত বাকলিৰ সৈতে আলুখিনি জুইৰ আঙঠাত দি পুৰি লোৱা পিছত বাকলিখিনি এৰুৱাই লোৱা হয় এইদৰে সিজাই বা পুৰি কোমল কৰা আলুখিনি এটা পাত্ৰত ৰাখি তাত কটা পিয়াঁজ, কেঁচা জলকীয়া, ধনিয়া, সোৱাদ অনুসৰি নিমখ আৰু মিঠাতেল মিহলাই ভালকৈ হাতেৰে পিটিকি গৰমে গৰমে ভাতৰ লগত পৰিবেশন কৰা হয় 

পাতত দিয়া পদ্ধতিত সাধাৰণতে কলপাতেৰে খাদ্য বস্তু মেৰিয়াই ভাপৰ সহায়ত ৰন্ধা হয় কলপাতেৰে তৈয়াৰ কৰা টোপোলা এটাই আৰ্দ্ৰতা ধৰি ৰাখে আৰু ব্যঞ্জনত ধোঁৱা আৰু কলপাতৰ এক সুগন্ধি সোৱাদ প্ৰদান কৰে এইদৰে সিজোৱা খাদ্য সামগ্ৰী পিছত পিটিকা কৰি খোৱা হয় সাধাৰণতে সৰু মাছৰ ভিতৰত দৰিকনা, মোৱা আদি আৰু ডাঙৰ মাছৰ ভিতৰত বৰালি মাছ এইদৰে পাতত দি পিটিকা কৰি খোৱা হয় ইয়াৰোপৰি কচুথোৰ আৰু কণবিলাহী পাতত দি কৰা পিটিকাও আন এক থলুৱা জনপ্ৰিয় খাদ্য 

তিল আৰু আলুৰ পিটিকাৰ ক্ষেত্ৰত মিহিকৈ পিহি লোৱা তিলৰ সৈতে আলুৰ পিটিকা প্ৰস্তুত কৰা হয় পোৰা আলু আৰু বেঙেনাৰ পিটিকা, পোৰা আলু আৰু বিলাহীৰ পিটিকা, পকা কণবিলাহীৰ পিটিকা আদিও আন একোবিধ থলুৱা খাদ্য বিভিন্ন ৰোগ নিৰাময়ৰ বাবেও বহুতে পানীলগা বা কাহ হ'লে জলফাই বা কৰ্দৈ পুৰি পিটিকা বনাই খাই

তথ্যসূত্ৰ

শ্ৰেণী:খাদ্য
পিডিলাইট ইণ্ড্ৰাষ্ট্ৰীছ লিমিটেড এটা ভাৰতৰ আঠা উৎপাদনকাৰী উদ্যোগ ই আঠাৰ উপৰিও বিভিন্ন শিল্প সামগ্ৰী, নিৰ্মাণজনিত কামত ব্যৱহাৰ হোৱা ৰাসায়নিক পদাৰ্থ আদিৰো উৎপাদন কৰে পিডিলাইট ইণ্ড্ৰাষ্ট্ৰীছ লিমিটেডৰ উৎপাদিত এটা উল্লেখযোগ্য উৎপাদন হৈছে ফেৱিক'ল পিডিলাইট ইণ্ড্ৰাষ্ট্ৰীছ লিমিটেডৰ অনান্য উৎপাদনসমূহ হৈছে ফেৱিকুইক, ড ফিক্সিট, ৰ'ফ, চাইক্ল, ৰাণীপাল, হ'বি আইডিয়া, এম ছিল, আক্ৰন আদি 

তথ্যসূত্ৰ

 বাহ্যিক সংযোগ 

শ্ৰেণী:অনুষ্ঠান প্ৰতিষ্ঠান
শ্ৰেণী:উদ্যোগ
পিতা-পুত্ৰ হৈছে হোমেন বৰগোহাঞি ৰচিত এখন আত্মজীৱনীমূলক উপন্যাস লেখকে তেওঁৰ বয়সৰ স্তৰে স্তৰে দেখা তেওঁৰ গাঁওখনৰ মানুহৰ জীৱন আৰু গাঁৱৰ সমাজখনৰ পৰিৱৰ্তনৰ ছবিখন উপন্যাসখনৰ জৰিয়তে দাঙি ধৰিছে নীলাচল কাকতৰ সম্পাদক হৈ থকা সময়ত লেখকে উপন্যাসখনৰ লিখা কাম আৰম্ভ কৰে ১৯৭০ চনত লিখিবলৈ আৰম্ভ কৰা উপন্যাসখন লেখকে ১৯৭৫ চনত লিখি শেষ কৰিছিল

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়    . ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়

বঁটাসন্মান
পিতা-পুত্ৰ গ্ৰন্থখনৰ বাবে হোমেন বৰগোহাঞিদেৱে ১৯৭৮ চনত সাহিত্য অকাডেমি বঁটা লাভ কৰিছিল

তথ্যসূত্ৰ

বাহ্যিক সংযোগ
 

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
পিতা-পুত্ৰ () ১৯৮৮ চনত মুক্তি পোৱা এখন অসমীয়া চলচ্চিত্ৰ৷ এইখন মুনীন বৰুৱাই এককভাবে পৰিচালনা কৰা প্ৰথম ছবি৷ সংগীত ভূপেন উজীৰৰ৷ মূল ভূমিকাত আছে বিজু ফুকন আৰু প্ৰাঞ্জল শইকীয়া৷ পিতা-পুত্ৰৰ আদৰ্শগত সংঘাটক কেন্দ্ৰ কৰি অমূল্য কাকতিয়ে ৰচনা কৰা অংকুৰ নামৰ গল্প এটাৰ আধাৰত ছবিখনৰ কাহিনী নিৰ্মাণ কৰা হৈছে৷ এইখন এখন সংলাপপ্ৰধান চলচ্চিত্ৰ 
কাহিনীৰ সাৰাংশ
এজন আদৰ্শবান ব্যক্তি আছিল অভিনন্দন চলিহা কিন্তু টকাৰ অভাৱত কিশোৰ পুত্ৰৰ মৃত্যু হোৱাৰ পিছত তেওঁ দূৰ্নীতিৰ পংকত নিমজ্জিত হৈ পৰিল কম সময়ৰ ভিতৰতে তেওঁ এজন ধনী-মানী আৰু প্ৰভাৱশালী ব্যক্তিলৈ পৰিবৰ্তিত হৈ গ'ল কিন্তু তেওঁৰ জীয়াই থকা আনজন পুত্ৰ মানৱক দেখা গ'ল আদৰ্শৱান অভিনন্দন চলিহাৰ প্ৰতিৰূপ হিচাপে দূৰ্নীতিৰ বিৰুদ্ধে সংগ্ৰামত জপিয়াই পৰিল মানৱ এখন নিকা সমাজ গঢ়াৰ স্বাৰ্থত মানৱ আৰু তেওঁৰ বন্ধুহঁতে 'অংকুৰ' নামৰ বাতৰি কাকত প্ৰকাশ কৰি উলিয়ায় তাতেই আৰম্ভ হ'ল পিতা-পুত্ৰৰ সংঘাট এই সংঘাটেই চলচ্চিত্ৰখনৰ চালিকা শক্তি

অভিনয় শিল্পী

 বিজু ফুকন (অভিনন্দন চলিহা)
 প্ৰাঞ্জল শইকীয়া (মানৱ)
  তপন দাস 
 ৰাজীৱ গোস্বামী
মিৰেল কুদ্দুছ
 আদিল হুছেইন
 মৃদুলা বৰুৱা
 বাহাৰুল ইছলাম
 আব্দুল মজিদ
 জয়ন্ত দাস
 সঞ্জীৱ হাজৰিকা
 বিজয় শংকৰ
 পূৰবী শৰ্মা (চলিহাৰ জীয়ৰী)
 মঞ্জুলা বৰুৱা (চলিহাৰ পত্নী)

গীত
'পিতা-পুত্ৰ'ৰ সংগীত পৰিচালনা কৰিছিল ভূপেন উজীৰে গীতিকাৰ আছিল হেমন্ত দত্ত৷ ছবিখনত মুঠ ছটা গীত আছে ৷

তথ্য উৎস

বাহ্যিক সংযোগ
 

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৮ বৰ্ষৰ চলচ্চিত্ৰ
পিতাং অয়িং হৈছে অসমৰ মিচিংসকলৰ পৰম্পৰাগত এবিধ আমিষ ব্যঞ্জন থলুৱা কুকুৰাৰ মাংস পিঠাগুড়িৰ সৈতে ৰান্ধি পিতাং অয়িং প্ৰস্তুত কৰা হয় আক্ষৰিক অৰ্থত 'পিতাং' মানে হৈছে চাউলৰ গুড়ি আৰু 'অয়িং' শব্দই আঞ্জাক বুজায় যুটীয়াকৈ 'পিতাং অয়িং' মানে হৈছে পিঠাগুড়িৰ সৈতে ৰন্ধা কুকুৰাৰ মাংস 

উপকৰণ
পিতাং অয়িং প্ৰস্তুত কৰিবলৈ প্ৰয়োজনীয় মূল উপকৰণসমূহ হৈছে থলুৱা কুকুৰাৰ মাংস আৰু চাউলৰ গুড়ি (পিঠাগুড়ি) বৰা চাউল বা আঠাজাতীয় চাউলৰ বাদে যিকোনো চাউলৰ গুড়ি ব্যৱহাৰ কৰিব পৰা যায় ইয়াৰ উপৰিও মিঠাতেল, পিঁয়াজ, নহৰু, আদা, জলকীয়া, তেজপাত, নিমখ, জালুকৰ গুড়ি, হালধি আদি সাধাৰণ উপকৰণো ইয়াত ব্যৱহৃত হয় কেঁচা ধনীয়া আৰু লঙো ব্যঞ্জনবিধত যোগ কৰিব পাৰি

ৰন্ধন প্ৰণালী
পিতাং অয়িং দুই ধৰণে প্ৰস্তুত কৰা হয় প্ৰথমটো পদ্ধতিত তেলৰ ব্যৱহাৰ কৰি মাংসখিনি প্ৰথমে ভাজি লোৱা হয় দ্বিতীয় পদ্ধতিত তেলৰ ব্যৱহাৰ নকৰাকৈ কেৱল পানীত সিজাই ব্যঞ্জনবিধ ৰন্ধা হয় 

পিতাং অয়িং প্ৰস্তুত কৰিবলৈ প্ৰথমতে কুকুৰাৰ মাংসখিনি পৰিষ্কাৰ কৰি সৰু সৰুকৈ কাটি লোৱা হয় চাউলখিনি কিছুসময় পানীত তিয়াই থোৱাৰ পিছত ভালদৰে ধুই লোৱা হয় ইয়াৰ পিছত চাউলখিনি খৰচি ৰূপত পিহি লোৱা হয় এটা পাত্ৰত তেল গৰম কৰি পিঁয়াজ, নহৰু আদি আনুষংগিক উপাদানসমূহ যোগ দি মাংসখিনি কিছুসময় ভাজি থকা হয় ইয়াৰ পিছত পানী দি উতল আহিলে লাহে লাহে চাউলৰ গুড়িখিনি অলপ অলপকৈ দি মাংসখিনি লৰাই থকা হয় জোখমতে নিমখ, জলকীয়া আদি যোগ কৰাৰ পিছত সিজি যোৱালৈকে পিতাং অয়িংখিনি ৰান্ধি সৰ্বশেষত কেঁচা ধনীয়াৰ পাত কুটি দি জুইৰপৰা ইয়াক নমাই থোৱা হয় সাধাৰণতে পিতাং অয়িং ভাত বা পুৰাং আপিন (তৰাপাতত দিয়া ভাত) আদিৰ সৈতে পৰিৱেশন কৰা হয় কোনো কোনোৱে আলু বা অন্য পাচলিও পিতাং অয়িঙত যোগ কৰে 

বহুক্ষেত্ৰত তেলৰ ব্যৱহাৰ নকৰাকৈয়ো পিতাং অয়িং ৰন্ধা হয় এই পদ্ধতিত কেৰাহীত পানী উতলাই তাত চাউলৰ গুড়িখিনি অলপ অলপকৈ যোগ কৰি লৰাই থকা হয় ইয়াৰ পিছত কুকুৰাৰ মাংস,ৰ্নিমখ, জলকীয়া, পিঁয়াজ, নহৰু, পাচলি আদি যোগ দি সিজালৈকে উতলাই থকা হয়

সমতুল্য ব্যঞ্জন
মিচিংসকলৰ উপৰিও উত্তৰ-পূৰ্বাঞ্চলৰ বিভিন্ন জনগোষ্ঠীৰ মাজত পিঠাগুড়িৰ সৈতে থলুৱা কুকুৰাৰ মাংস ৰান্ধি খোৱাৰ পৰম্পৰা আছে ডিমাচা জনগোষ্ঠীৰ ডাওন'হেইন হন, বড়োসকলৰ অনলা জং ডাও জং, নগাসকলৰ আও জনগোষ্ঠীৰ আমছু আদি ব্যঞ্জনৰ সৈতে পিতাং অয়িঙৰ ওচৰ সম্পৰ্ক দেখা যায় 

তথ্য সংগ্ৰহ

শ্ৰেণী:অসমৰ খাদ্য
শ্ৰেণী:মিচিং জনগোষ্ঠী
শ্ৰেণী:মিচিং খাদ্য
পিতৃ দিৱস বা ফাদাৰছ্ ডে বিশ্বব্যাপী পিতৃসকলৰ সন্মানৰ বাবে উদযাপিত কৰা দিৱস পিতৃ দিৱসত পিতৃত্ব, পিতৃত্ব বান্ধোন তথা সমাজত পিতাসমূহৰ প্ৰভাৱৰ প্ৰতি সন্মান প্ৰদৰ্শন কৰি ধন্যবাদসূচক হিচাপে পালন কৰা হয় পিতৃসকলৰ মৰম আৰু ত্যাগৰ স্বীকৃতি জনোৱা পিতৃ দিৱস এক মাধ্যম পৃথিৱীৰ বিভিন্ন দেশত বেলেগ বেলেগ দিনত এই দিৱস উদযাপন কৰা হয় ভাৰতকে আদি কৰি পৃথিৱীৰ প্ৰায়বোৰ দেশে পিতৃ দিৱস জুন মাহৰ তৃতীয় দেওবাৰে পালন কৰে মাতৃসকলৰ সন্মানৰ বাবে অনুষ্ঠিত মাতৃ দিৱস ইয়াৰ পৰিপূৰক

ইতিহাস
তথ্য উৎস

বাহ্যিক সংযোগ

 

শ্ৰেণী:দিৱসসমূহ
পিতৃ-মাতৃ পূজন দিৱস ভাৰতীয় আধ্যাত্মিক নেতা আশাৰামে ২০০৭ চনত আৰম্ভ কৰিছিল ভেলেণ্টাইন দিৱসৰ বিকল্প হিচাপে প্ৰতি বছৰে ১৪ ফেব্ৰুৱাৰীত ইয়াক পালন কৰা হয় ই সংস্কৃত শব্দ মাতৃ (, ) আৰু পিতৃ (, )-ৰ পৰা অহা

ইতিহাস
এই দিৱস পোন প্ৰথমে ২০০৭ চনৰ ১৪ ফেব্ৰুৱাৰীত আহমেদাবাদৰ আশাৰামৰ গুৰুকুলত উদযাপন কৰা হৈছিল গণেশৰ দ্বাৰা শিৱ আৰু পাৰ্বতীৰ পূজনৰ আৰ্হিতে এই উৎসৱ

দ্য হিন্দু অনুসৰি আশাৰামৰ উপদেশ শিৰোগত কৰি ভাৰতৰ ৰাজ্য ছত্তীছগঢ়ে মাতৃ-পিতৃ পূজন দিৱস ২০১২ চনৰ পৰা পালন কৰি আহিছে মুখ্যমন্ত্ৰী ৰমন সিঙৰ আদেশ অনুসাৰে ছত্তীছগঢ় চৰকাৰে বিদ্যালয় আৰু মহাবিদ্যালয়ত আনুষ্ঠানিক ভাৱে এই দিৱস উদযাপন কৰে   '   '- ' " ( 9, 2015).  .   25, 2017. ২০১৩ চনত ভুৱনেশ্বৰৰ কিছুমান বিদ্যালয় আৰু মহাবিদ্যালয়ত পিতৃ-মাতৃ পূজন দিৱস উদযাপন কৰা আৰম্ভ হয় ২০১৫ চনত ভাৰতীয় জনতা দলৰ চৰকাৰে এই দিনটোক ৰাজহুৱা উদযাপনৰ দিৱস হিচাপে স্বীকৃতি দিয়ে ২০১৫ চনত সোঁপন্থী ৰাজনৈতিক দল অখিল ভাৰতীয় হিন্দু মহাসভাই ইয়াক অনুমোদন জনাইছিল ২০১৫ চনৰ ১৪ ফেব্ৰুৱাৰীত এটা বেচৰকাৰী সংস্থা ভাৰতীয় যুৱ শক্তিয়ে ছত্ৰপতি শিৱাজী ক্ৰীড়া মণ্ডল, নেহৰু নাগাৰ, কুৰলাত বহল ভিত্তিত এই দিৱস পালন কৰে অনুষ্ঠানটোৱে পিতৃ-মাতৃ আৰু সন্তানৰ তাত্ত্বিক আৰু প্ৰায়োগিক মূল্যবোধক গুৰুত্ব দিয়ে জম্মুত সনাতন ধৰ্ম সভাই ২০১৫, ২০১৬ আৰু ২০১৭ চনত এই দিৱস পালন কৰিছিল ২০১৭ চনত মধ্য প্ৰদেশৰ জিলা সংগ্ৰাহকে বিদ্যালয়, যুব প্ৰজন্মৰ বাবে এখন নিৰ্দেশনা পত্ৰ জাৰি কৰি ১৪ ফেব্ৰুৱাৰীক পিতৃ-মাতৃ পূজন দিৱস হিচাপে পালন কৰিবলৈ জনসাধাৰণক আহ্বান জনাইছিল ২০১৭ চনৰ ডিচেম্বৰত ঝাৰখণ্ডৰ শিক্ষা-মন্ত্ৰী, নীৰা যাদৱে ২০১৮ চনত দিৱসটো উদযাপনৰ বাবে ৰাজ্যৰ ৪০,০০০খন চৰকাৰী বিদ্যালয়লৈ নিৰ্দেশনা জাৰী কৰিছিল ২০১৮ চনত গুজৰাট প্ৰযুক্তিবিদ্যা প্ৰতিষ্ঠান আৰু স্বামীনাৰায়ণ প্ৰযুক্তিবিদ্যা প্ৰতিষ্ঠানত পিতৃ-মাতৃৰ প্ৰতি শ্ৰদ্ধা নিবেদন কৰি এই দিৱস পালন কৰা হয় ২০১৯ চনত গুজৰাটৰ শিক্ষামন্ত্ৰী ভূপেন্দ্ৰসিং সুডাছমাই ১৪ ফেব্ৰুৱাৰীত পিতৃৃ-মাতৃ পূজন দিৱস পালন কৰাটো প্ৰশংসা কৰিছিল

 উদ্যাপন
 মাত্ৰো পিত্ৰো পূজন দিৱস 
মাত্ৰো পিত্ৰো পূজন দিৱস (মাত্ৰা পিত্ৰা পূজন দিৱস বুলিও জনা যায়) আশাৰামে আৰম্ভ কৰা এক উৎসৱ এই দিনটোত সকলো ধৰ্মৰে ল'ৰা-ছোৱালীয়ে পিতৃ-মাতৃক তিলক লগাই পূজা কৰে আৰু আশীৰ্বাদ লয় দেখা যায় যে ই পৰিয়ালৰ সদস্যৰ মাজত সম্পৰ্কৰ এনাজৰী সুদৃঢ় কৰে আৰু শ্ৰদ্ধা, আনুগত্য, মানৱীয়তা প্ৰভৃতি গুণসমূহ সন্তানে আহৰণ কৰে সোঁপন্থী দলৰ কৰ্মীসকলে দাবী কৰে যে এই দিৱসৰ উদযাপনৰ দ্বাৰা কিশোৰী গৰ্ভধাৰণ ৰোধ কৰিব পাৰি মহাৰাষ্ট্ৰ, হাৰিয়ানা, উৰিষ্যা, ছত্তীশগড়, মধ্য প্ৰদেশ আদি ৰাজ্যত আনুষ্ঠানিকভাৱে ভেলেণ্টাইন দিৱসক মাত্ৰো পিত্ৰো পূজন দিৱস হিচাপে পুনৰনামকৰণ কৰা হয়

চত্তীশগড়ত ডাইৰক্টৰেট অব পাব্লিক ইনষ্ট্ৰাকচনচৰ অনুসৰি প্ৰতি বছৰে ১৪ ফেব্ৰুৱাৰীত ভেলেণ্টাইন দিৱসৰ সলনি পিতৃ-মাতৃ পূজন দিৱস পালন কৰা হয় অভিভাৱকসকলক সেই দিনটোত বিদ্যালয়লৈ নিমন্ত্ৰণ জনোৱা হয় আৰু ল'ৰা-ছোৱালীবোৰে আৰতি আৰু মিঠাইৰে তেওঁলোকক পূজা কৰে বহুসংখ্যক জনসাধাৰণে সাংস্কৃতি প্ৰমূল্য, পাৰিবাৰিক বান্ধোন আদিৰ ওপৰত গুৰুত্ব আৰোপ কৰি এই দিৱসৰ প্ৰতি সন্মতি প্ৰদান কৰে

 আব্বা আম্মি ইবাদত দিৱস 
মুছলিম ছাত্ৰ-ছাত্ৰীয়ে তেওঁলোকৰ পিতৃ-মাতৃক 'আব্বা আম্মি ইবাদত দিৱস' পালনেৰে তেওঁলোকৰ মৰম প্ৰকাশ কৰে

 তথ্যউৎস

শ্ৰেণী:দিৱসসমূহ
পিদাৰী বা পিটাৰী হিন্দুসকলৰ এগৰাকী দেৱী তামিলনাডুত তেওঁৰ পূজা-অৰ্চনা কৰা হয় স্থানীয় পৰম্পৰা অনুযায়ী ত্ৰিমূৰ্তিৰ অৰ্ধাংগিনী শক্তিৰ নটা দিশৰ (নৱশক্তি) ভিতৰত তেওঁক অন্যতম বুলি গণ্য কৰা হয় কিছুমান পৰম্পৰাত দেৱীগৰাকীক সৰ্প ধৰা দেৱী আৰু শিৱৰ পত্নী হিচাপে চিত্ৰিত কৰা হৈছে 

 চিত্ৰায়ন 
পিদাৰী এগৰাকী গ্ৰাম্য দেৱী আৰু তেওঁৰ গাত কালীৰ অধিকাংশ গুণ নিহিত হৈ আছে তেওঁ হাতত কপালা, খড়্গ, পাশ আৰু ত্ৰিশূল ধাৰণ কৰে পাশৰ সলনি কেতিয়াবা তেওঁৰ হাতত অঙ্কুশো দেখা যায় তেওঁ ধাৰণ কৰা ডম্বৰুত এটা সৰ্পই মেৰিয়াই থাকে তেওঁ ত্ৰিনয়ন ধাৰিণী তেওঁৰ স্তনযুগলত কুণ্ডলীবদ্ধ হৈ সৰ্প থাকিব পাৰে তেওঁৰ তীক্ষ্ণ দাঁত দুটা সামান্য বাহিৰ ওলাই থাকে মালা হিচাপে তেওঁৰ গলত চূণৰ এক চিহ্ন বিৰাজমান কালী দেৱীৰ স্বৰূপ হিচাপে তেওঁৰ সংগী হৈছে শিৱ তেওঁৰ প্ৰিয় খাদ্য ইলুমিচ্চাই মলাই গ্ৰাম্য ধাৰণা অনুসৰি তেওঁ শিৱ আৰু শক্তিৰ দ্বৈত ৰূপ অদাংঘা পিদাৰী

কোনো কোনো সময়ত তেওঁক এটা শিলেৰেও প্ৰতিনিধিত্ব কৰা হব পাৰে ইয়াক কোৱা হয় বীৰাক্কাল তেওঁৰ পূজা-অৰ্চনা কৰা মন্দিৰবোৰে পিদাৰী আম্মান নাম ধাৰণ কৰে পিদাৰী দেৱীৰ কথা চোল ৰাজবংশৰ প্ৰত্নলিপিসমূহত বিৰাজমান উক্কলৰ বিষ্ণু মন্দিৰৰ প্ৰত্নলিপিত দেৱী শত আৰু পিদাৰীৰ উল্লেখ পোৱা যায় মহীশূৰৰ কলাৰাম্মা মন্দিৰৰ প্ৰত্নলিপিত পিদাৰী দেৱীৰ উল্লেখ আছে 

 কিংবদন্তী 
পিদাৰীয়ে নৱশক্তিৰ আন সংগীসকলৰ সৈতে এসময়ত গৌৰৱোজ্বল আছিল যদিও তেওঁলোকৰ অহংকাৰৰ বাবে তেওঁলোকক পৃথিৱীলৈ নিৰ্বাসিত কৰা হৈছিল মানুহৰ কাম-কাজ চোৱাচিতা কৰা আৰু সুৰক্ষা দিয়াৰ দায়িত্বভাৰ তেওঁলোকৰ ওপৰত ন্যস্ত কৰা হৈছিল ইয়াৰ ফলত তেওঁলোকৰ সন্মানৰ অৰ্থে উৎসৱ পালন কৰা গাঁৱলীয়া লোকসকলে তেওঁলোকক পূজা কৰিছিল আৰু সেয়েহে তেওঁলোক গ্ৰামদেৱতা (গ্ৰামদেৱী) হৈ পৰিছিল

 পন্থা 
পিদাৰীৰ পূজা কালী দেৱীৰ এক সত্তাৰ সৈতে থলুৱা মাতৃ দেৱীৰ সংশ্লেষণ হিচাপে বিকশিত হৈছিল দেৱী কালীৰ সংবৰ্দ্ধন হিচাপে তান্ত্ৰিক পন্থাৰ প্ৰভাৱত থলুৱা সমৰ কলাৰ পৰা পিদাৰীৰ বিকাশ ঘটি গুৰুত্ব লাভ কৰিছিল আৰু তেওঁক কাল পিদাৰী নামেৰে জনা গৈছিল বহু গাঁৱত অশুভ শক্তি দূৰ কৰি অসুৰক নাশ কৰিবলৈ দেৱীগৰাকীক আহ্বান কৰা হয় খ্ৰীষ্টীয় সপ্তম শতিকাৰ ভিতৰত এই পন্থাটো আঞ্চলিক সাহিত্যত প্ৰতিফলিত হৈছিল ই মূলতঃ তামিলনাডুক কেন্দ্ৰ কৰি গঢ় লৈছিল ক্ৰমান্বয়ে তেওঁৰ পূজা-পাতলে প্ৰসাৰিত ৰূপ লাভ কৰে আৰু অষ্টম আৰু দ্বাদশ শতিকাৰ ভিতৰত পূব ভাৰতত চৰম শিখৰত উপনীত হয় 

তথ্য সংগ্ৰহ

শ্ৰেণী:হিন্দু দেৱী
পিন ক'ড 0 00 (উচ্চাৰণ:হ'হ'হ' ) কানাডাৰ ডাক বিভাগৰ দ্বাৰা পৃথিৱীৰ ভৌগোলিক উত্তৰ মেৰুৰ বাবে নিৰ্ধাৰিত পিন ক'ড কানাডাৰ ঠাই সমূহৰ ডাক বিভাগীয় পিন ক'ড সমূহ ছটা বৰ্ণ-সংখ্যা বিশিষ্ট যি একো একোটা স্থানীয় এলেকা নিৰ্দিষ্ট কৰে

275পৃথিৱীৰ ভৌগোলিক উত্তৰ মেৰু,কানাডাৰ ডাক বিভাগীয় পিন ক'ড 0 00 (হ'হ'হ')

খ্ৰিষ্টিয়ান সকলৰ ঋষি চেইণ্ট নিক'লাছ অফ মায়েৰা অৰ্থাৎ ছাণ্টাক্লজলৈ লিখা চিঠি সমূহৰ ঠিকনাত এই পিন ক'ড ব্যৱহৃত হয় খ্ৰিষ্টিয়ান সকলৰ বিশ্বাস মতে ছাণ্টাক্লজৰ ঘৰ পৃথিৱীৰ ভৌগোলিক উত্তৰ মেৰুত আৰু কানাডা চৰকাৰে দাবী কৰা মতে পৃথিৱীৰ ভৌগোলিক উত্তৰ মেৰু কানাডা ৰাষ্ট্ৰ্ৰৰ ভূ-ৰাজনৈতিক সীমাৰ ভিতৰত পৰে অৱশ্যে ভৌগোলিক উত্তৰ মেৰুৰ অন্যান্য কাষৰীয়া ৰাষ্ট্ৰ্ৰসমূহে কানাডাৰ এই দাবী মানি ল'ব নিবিচাৰি সেই ঠাই আন্তৰ্জাতিক সমূদ্ৰ-জলৰাশিত পৰে বুলি ধৰি থৈছে

১৯৭৪ চনতেই কানাডাৰ ডাক বিভাগৰ মন্ত্ৰীল স্থিত ডাকঘৰত কৰ্মচাৰী সকলে মন কৰে যে এক বুজন সংখ্যক চিঠি নাগৰিক সকলে প্ৰতিবছৰে বিশেষকৈ বৰদিনৰ সময়ত ছাণ্টাক্লজলৈ বুলি লিখি পোষ্ট কৰে যি বোৰ বিলাব পৰা নাযায় সেই চিঠিবোৰ দেখা কৰ্মচাৰী সকলে বুজি পাইছিল যে সেইবোৰ সৰু সৰু ল'ৰা-ছোৱালী বোৰেই লিখে আৰু বেছিভাগেই হয়টো সিহঁতৰ জীৱনৰ প্ৰথম চিঠি গতিকে কৰ্মচাৰী সকলে প্ৰেৰকৰ ঠিকনা উল্লেখ থাকিলে চিঠি সমূহৰ উত্তৰ নিজে লিখি ঘূৰাই পঠিয়াবলৈ ধৰে

বৰদিনৰ সময়ত এনেধৰণৰ চিঠিৰ পৰিমাণলৈ লক্ষ্য কৰি ১৯৮৩ চনত কানাডাৰ ডাক বিভাগে চিঠি সমূহৰ উত্তৰ দিবলৈ চৰকাৰী ভাৱে ছাণ্টাক্লজ-চিঠিৰ উত্তৰ আঁচনি নামেৰে এক সূকীয়া প্ৰণালীয়েই গঢ়ি তোলে কানাডাৰ বিভিন্ন ডাকঘৰ সমূহত মূলতঃ বিভাগৰ অৱসৰ-প্ৰাপ্ত কৰ্মচাৰী সন্মিলীত প্ৰায় এঘাৰ হাজাৰ স্বয়ংসেৱকে এই আঁচনিত জড়িত হৈ থাকি প্ৰতি বছৰে প্ৰায় এক নিযুত এনে চিঠিৰ উত্তৰ নিশ্বিত ভাৱে প্ৰেৰণ কৰাৰ দায়িত্ব লৈ আছে ডাক বিভাগে জনসাধাৰণৰ (সৰু সৰু ল'ৰা-ছোৱালী বোৰৰ) সুবিধাৰ্থে ছাণ্টাক্লজৰ ঘৰৰ প্ৰকৃত ঠিকনা তলত দিয়া ধৰণে প্ৰকাশ কৰি চিঠি সমূহ সেই ঠিকনালৈ পঠিয়াবলৈ অনুৰোধ কৰিছিল

 

  0 00



ডাক টিকটৰ প্ৰয়োজন নাই, যদিও যিকোনো ষ্টিকাৰ লগাই পঠিয়ালে ছাণ্টাৰ মিছেছ ক্লজে চাই ভাল পায়:...?20151119

কানাডা আৰু বিদেশৰ পৰা অহা চিঠি সমূহ যি ভাষাতেই লিখা হয় সেই ভাষাতে উত্তৰ পঠিওৱাৰ ব্যৱস্থা কানাডাৰ চৰকাৰে কৰে অন্ধ সকলৰ ব্ৰেইলী লিপিত লিখা চিঠিৰো উত্তৰ দিয়া হয়

কানাডাৰ ডাক বিভাগে আজিকালি ই-মেইল পঠিয়াবলৈ ছাণ্টাক্লজৰ ই-মেইল ঠিকনা  বুলি উল্লেখ কৰিছে যিটোৰ গুপ্তশব্দ ডাক বিভাগৰ হাততেই আছে

তথ্য সংগ্ৰহ

:

শ্ৰেণী:কানাডা
শ্ৰেণী:ডাক সেৱা
ডাক সূচকাংক বা পিনক'ড বা পিন নং ( চমুকৈ ) ভাৰতীয় ডাক বিভাগৰ ডাকঘৰ সূচোৱা ব্যৱস্থা প্ৰতিটো পিনক'ডত ৬টা সংখ্যা থাকে পিনক'ড ব্যৱস্থা ১৯৭২ চনৰ ১৫ আগষ্টত প্ৰৱৰ্ত্তন কৰা হৈছিল

 গঠন 
250পিনক'ডৰ গঠন
ভাৰতত ৮টা অসামৰিক আৰু ১টা সামৰিক পিনক'ড অঞ্চল আছে পিনক'ডৰ প্ৰথম সংখ্যাটোৱে এই ৯টা অঞ্চলৰ কোন অঞ্চলত ঠিকনাটো অৱস্থিত তাক সূচায় দ্বিতীয় সংখ্যাটোৱে মূখ্য অঞ্চলৰ উপ-অঞ্চলৰ অৱস্থিতি দেখুৱায় তৃতীয় সংখ্যাটোৱে ডাক-জিলাৰ অৱস্থান আৰু শেষৰ তিনিটা সংখ্যাই বিশেষ এটা ডাকঘৰ সূচায়

 পিনক'ড আৰু ডাক চক্ৰৰ তালিকা
350 পিনক'ডৰ প্ৰথম ২টা সংখ্যা সৈতে ডাক চক্ৰসমুহ
 পিনক'ডৰ প্ৰথম ২৩ টা সংখ্যা ডাক চক্ৰ১১দিল্লী১২ আৰু ১৩হাৰিয়ানা১৪ আৰু ১৫পঞ্জাব১৬চণ্ডিগড়১৭হিমাচল প্ৰদেশ১৮ আৰু ১৯জম্মু আৰু কাশ্মীৰ২০ৰ পৰা ২৮উত্তৰ প্ৰদেশউত্তৰাখণ্ড৩০ৰ পৰা ৩৪ৰাজস্থান৩৬ৰ পৰা ৩৯গুজৰাট৪০গোৱা৪০ৰ পৰা ৪৪মহাৰাষ্ট্ৰ৪৫ৰ পৰা ৪৮মধ্যপ্ৰদেশ৪৯ছত্তীসগড়৫০ৰ পৰা ৫৩অন্ধ্ৰপ্ৰদেশ৫৬ৰ পৰা ৫৯কৰ্ণাটক৬০ৰ পৰা ৬৪তামিলনাডু৬৭ৰ পৰা ৬৯কেৰালা৬৮২লক্ষদ্বীপ৭০ৰ পৰা ৭৪পশ্চিমবংগ৭৪৪আন্দামান নিকোবৰ দ্বীপপুঞ্জ৭৫ৰ পৰা ৭৭উৰিষ্যা৭৮অসম৭৯অৰুণাচল প্ৰদেশ৭৯৩, ৭৯৪, ৭৮৩১২৩মেঘালয়৭৯৫মণিপুৰ৭৯৬মিজোৰাম৭৯৯ত্ৰিপুৰা৮০ৰ পৰা ৮৫বিহাৰ আৰু ঝাৰখণ্ড
দ্ৰষ্টব্য
 ডাক টিকট

 বাহিৰা প্ৰসংগ 

শ্ৰেণী:ডাক সেৱা